Kulttuuria ja kuusenoksia: Kissamaista elämää tilastojen valossa\nAnne-Riitta Laukka-aho, ArtBox 31. tammikuuta 2013 klo 18.32\nHei vain Aili-mummo.\nNetin kautta olen minäkin harvoihin sukulaisiini voinut vähän pitää yhteyttä kun ollaan ensin päästy alkuun. Olen ns "junan tuoma" enkä ollut Pohjois-Karjalassa koskaan juuri käynytkään ennen tänne tuloani.\nMinulle ei netistä ole ollut mitään harmia, vaikka blogigin on omalla nimellä.\nLuen mielelläni blogeja joissa on "asiantynkää¤. Se voittaa suurimman osan telkkuohjelmista.\nAili-mummo 31. tammikuuta 2013 klo 21.14\nFace Bookkia en ole käyttänyt, ei ole edes aikaa siihen, tosin ei haluakaan...\nJunan tuomia täällä juuri tarvitaan, tulisipa vain lisää. Enemmän on kuitenkin 'junan viemiä' Helsingin seudulle työn perässä.\nOnnea vaan, että olet harmeitta selvinnyt, aina ei käy yhtä hyvin..:)))\nKiva että olet tyytyväinen, Anne-Riitta!<3333\nMinttuli 31. tammikuuta 2013 klo 18.47\nVoi että tykkään näistä Kirsi Kunnaksen riimittelyistä!\nJa onhan komea kissa kuvassa:)\nTotta, nettimaailma on ihmeellinen ja tätä kautta olen löytänyt ihan oikeita ystäviäkin, joitakin olen tavannut ja ystävyys syventynyt.\nTilastoja on mukavaa seurata ja hakusanoja. Omalta kohdaltani olen tehnyt huomion että suomalainen luonto kiinnostaa etenkin Aasiasta ja Etelä-Amerikasta olevia seuraajia.\nOikein mukavaa torstain iltaa ja alkavaa helmikuuta.\nAili-mummo 31. tammikuuta 2013 klo 21.20\nOlet loistava kuvaaja, ei ihme että blogiasi katsellaan ja luetaan..:DD\nKissa oli hieno, eli 18,5 vuotta, sitten tuli aika sanoa jäähyväiset...\nHienoa, Minttuli, että olet ystävystynyt nettiystävien kanssa. Samoin minullakin on oikein hyviä ja lämminhenkisiä tuttavuuksia, joita kyllä hyvällä syyllä voi ystäviksi kutsua.<3\nHakusanoja harvoin bongailen, mutta joskus blogini löytyy aika kummallisissa yhteyksissä. Mutta olenhan kirjoittanut monenmoisista asioista, joten ei ihmekään..:)))\nKiitos, samoin sinulle hyvää alkavaa helmikuuta, MInttuli!<3333\nritva 31. tammikuuta 2013 klo 19.59\nIhana kissa,kyllä tää netti on ihmeellinen ,saa kaukaisiin ystäviin ja sukulaisiin pitää helposti yhteyttä.hyvää torstaiiltaa ♥\nAili-mummo 31. tammikuuta 2013 klo 21.21\nRitva, se taitaakin olla netin paras puoli, yhteydenpito on helppoa ja kuulumiset voi kertoa suurelle joukolle!<3\nAnnika K 31. tammikuuta 2013 klo 20.08\nOnnea huimista luvuista! Ja miten suloinen kissa ♥\nAili-mummo 31. tammikuuta 2013 klo 21.23\nLuvut ei huimia ole, mutta olen ihan tyytyväinen..;))\nKissoista tykkään kovasti..:<3333\nMine 31. tammikuuta 2013 klo 21.01\nHauska postaus, runoineen ja muutenkin. Minustakin on hämmentävää ja mukavaa nähdä, että joku tulee käymään blogissani. Ja totta mitä sanoit, kommentit tekevät hyvän mielen, eikä sen jättäminen nyt niin kauaa aikaa vie, että sitä ei jaksaisi tehdä.\nAili-mummo 31. tammikuuta 2013 klo 21.25\nMine, aivan totta, ei se kauan vie, kun muutaman sanan kirjoittaa..;))\nSinun blogisi on yliveto, kuvat oivat ylimaallisen upeita; kiitos MIne!<3333\nHerne 1. helmikuuta 2013 klo 6.42\nOn Teillä ollut viisaan näköinen kissa!\nPassaa niin hienosti tuohon kukan viereen\nKirsi Kunnas on yksi suosikkini,\nhänen riimityksensä ovat niin mukavia.\nEi ole ihme, jos lukijoita\ntäällä on, blogisi on monipuolinen\nja osaat kertoa asioista mielenkiintoisesti,\nkun olet kirjailijan lahjan saanut.\nHyvää viikonloppua sinne Tohmajärvelle.\nTäällä lumet suli kokonaan, lämmintä on\n+3 jo aamuaikaisin.\nAili-mummo 1. helmikuuta 2013 klo 11.34\nHerne, on meillä ollut montakin kissaa, rakaimmasta kissastani ei ole netissä kuvia, mutta kyllä hänestä on monta kuvaa ja monta runoa kirjoitettu!\nTykkään puhua asiaa niin runoilija kun olenkin. Olen iloinen siitä, jos juttuni kiinnostavat ihmisiä. Kiitos itsellesi, Herne-ystävä!<3\nTeillä on jo kevät käsillä, kun lumet on jo pois. Meiltä ei ole lumi sulanut useaan kuukauteen, eikä tänne kevättä vielä näin aikaisin tule...\nOikein leppoisaa ja hyvää viikonloppua, Herne!<33333\nmummeli 1. helmikuuta 2013 klo 7.16\nIhana kissakuva ja nu runot!!! Ei ihme, että blogisi saa lukijoita, onhan sinun kirjoituksesi niin ihania, arjen elämää hienosti kuvaavia. Aina odottaa kun blogeihin menee oletko kirjoittanut tänään. Kiitos sinulle niin monista ihanista kirjoituksistasi..\nOikein hyvää viikonloppua sinulle.♥♥♥\nAili-mummo 1. helmikuuta 2013 klo 11.37\nKiitos, Mummeli, sanoistasi!<3\nRunoista saat kiittää Kirsi Kunnasta, hän on verraton lasten runojen kirjoittaja; niissä on vauhtia ja huumoria, joista tykkään:.:)))\nMukavaa ja antoisaa viikonloppua sinulle & Himmulle!<3333\nMarmustoi 1. helmikuuta 2013 klo 10.36\nTodella kaunis kissa! Omat kissani jouduin nukuttamaan pois toissa keväänä vajaan 19 vuoden iässä, veljekset olivat. Nyt suunnittelen uuden hankkimista jahka putkiremontista on selvitty. Ehkä.\nBlogi on hieno väline luoda ihmissuhteita, verkostoja ja se antaa elämään uutta väriä. On ollut hienoa tutustua sinuun ja blogiisi!\nAili-mummo 1. helmikuuta 2013 klo 11.43\nMarmustoi, olet hoitanut hyvin kissojasi, kun elivät noin vanhoiksi!\nKissoista tykkään kovasti, ne ovat minusta kiinnostavia ja usein parhaita ystäviä.<3\nOlen iloinen että pidät blogistani, Marmustoi, sellainen sekasotku kuin tämä onkin..:))\nIhan samaa mieltä minäkin olen, että saamme väriä ja ihmissuhteita elämäämme. On ollut ilo tutustua sinuun!\nLämpimät kiitokset sinulle, ja oikein hyvää viikonloppua, Marmustoi!<3333\nIrene 1. helmikuuta 2013 klo 13.27\nKirsti Kunnas on varma klassikko lapsille ja lapsenmielisille. Siitä tykkää perheenpienimmät ja se saa aikuisenkin suun hymyyn ja mielen kevenemään. Jotakin ikiaikaista on Kunnas tavoittanut. Hänen kirjansa ja runonsa kestävät aikaa.\nNetti on ihmeellinen. Ja miten näppärästi sieltä saakaan tilastoja. Niitä on hauska tarkastella, kun taas alkoi uusi vuosi ja uudet kujeet.\nAili-mummo 1. helmikuuta 2013 klo 16.27\nTodella, näin on, varsinkin näihin lastenrunoihin olen rakastunut..:)))\nTällaisia runoilijoita saisi olla enemmän; huumori on liian harvinaista runoissa, se pelastaa paljosta pahasta...;D\nNetti on upea keksintö, ja monen ihmisen päivän pelastus. Naiset ovat ottaneet nettikauden rohkeammin kuin miehet, joista useimmat pelkäävät tietonetta ja nettiä. Tarkoitan tällä meidän ikäluokkamme ihmisiä...\nTilastoja en ole syynäillyt, sinä luotat tilastoihin...:)\nHauskaa viikonloppua, Irene!<3333\ntanja 1. helmikuuta 2013 klo 18.34\nHei, Kirjastossa käteeni tänään osui Havutar, hyvä emäntä.\nMielettömän mielenkiintoista luettavaa ja siellähän kuvassa poseerasivat myös mieheni ukki, mummo, pari tätiä, setä, sekä muita kaukaisempia sukulaisia. Kirjan tietojen avulla pääsenkin miehen sukututkimuksessa hieman eteenpäin. Kiitos mielenkiintoisesta teoksesta ja hyvää viikonloppua! :)\nAili-mummo 2. helmikuuta 2013 klo 10.56\nKatsoin blogiasi, oletko tohmajärveläisiä ja asutko Riikolassa?\nKuvia on koottu useasta suvusta, ne antavat lisätietoa ja väriä sukutarinoihin..:))\nOle hyvä, Tanja; mukavaa viikonloppua sinulle!<3333\ntanja 2. helmikuuta 2013 klo 18.14\nJuu, olenhan mie ja Riikolassahan sitä eletään :)\nAnoppini on kuollut jo ennen miun tuloa kuvioihin, joten miehen puolen sukutietous on ollut vähän hukassa tätä ennen. Rohkenenpa vielä napata muistoksi kuvan kirjan kuvasta, jossa Jenny ja Väinö istuvat kolmen lapsensa kera.\nAili-mummo 3. helmikuuta 2013 klo 16.28\nHyvä kun kommentoit Tanja, sain osoitteen hienoon blogiisi!<3333\nTiedätkös, etsimme ennen joulua taloanne ja sukunimeänne Meidän Talo-lehden toimittajalle, joka oli kadottanut osoitteenne. Onneksi Veijo Tuunasen avustuksella talo ja sen omistajat löytyivät Riikolasta. Eli saitte varmaan talojutun Meidän Talo-lehteen...\nVeijolla on hyvä vainu. Hän oli isältäsi saanut oikean tiedon; toimittaja Pietiäinen lähetti pari ulkokuvaa minulle...\nOikein hyvää vuoden jatkoa, Tanja!<3333\nUnelma 1. helmikuuta 2013 klo 22.12\nNäkyykö tilastoissasi, että Espanjassakin luetaan blogiasi?\nAili-mummo 2. helmikuuta 2013 klo 10.57\nUnelma, kyllä näkyy...:)))\nLeppoisaa viikonloppua sinulle, Espanjaan!<3333\n♥ Hannele 2. helmikuuta 2013 klo 10.23\nKIssat on jotenkin kotimaisen tunnelman luojia.\nAili-mummo 2. helmikuuta 2013 klo 10.58\nHannele, niin - ja kodikkaan tunnelman luojia..<3333\nMarja-Leena 3. helmikuuta 2013 klo 19.15\nVaikuttavannäköinen tuo Misu-kissa tuossa kuvassa. Ei sentään pureskellut noita kukkia?\nPaljon olet kirjoitellut.\nAili-mummo 4. helmikuuta 2013 klo 16.58\nEn ainakaan muista että olisi, jotkut toiset kissat kyllä...:)\nKaikki on suhteellista, eikös vain?\nLeena Lumi 3. helmikuuta 2013 klo 19.28\nVaikka olenkin ns. koiraihminen, näen heti Misun erityislaatuisen komeuden.\nBlogimaailma on niin ihmeellistä, että raaskiiko tästä ikinä luopuakaan;-)\nAika kuluu jotenkin liian nopeasti: Istumme kuin ylinopeutta kulkevassa pendoiinossa ja kukaan ei tule ja sakota, puhumattakaan siitä, että hiljentäisi vauhtia...Ennen kuin huomaammekaan, kirjoitamme taas jotain joulusta, mutta sitä ennen valkolehdokin ja syreenien tuoksua.\nMukavaa kevättalvea sinulle, Aili-IhaNainen ja mieti, miten onnekasta, että keksit lähteä tähän mukaan!\nAili-mummo 4. helmikuuta 2013 klo 17.02\nLeena, sepä hienoa, komea ja karvainen katti...\nEnpä tiedä, minä en aio lopettaa ennekuin on pakko!<3\nNäion se on, aika suorastaan lentää, mutta onneksi tulee ensin kesä!\nSamoin sinulle, Leena-IhaNainen, joskus sitä sokeakin kana löytää...jyvän!<3333


danielaolivia.: joulukuuta 2012\nMY YEAR - 2012\nTammikuu- Oltiin perheen kanssa levillä, sekoiltiin kavereitten kanssa, käytiin lumilautailemassa, värjäsin hiukset ekaa kertaa elämässä, juhlittiin Soffin 16-vuotis synttäreitä, kävin koulussa ja luin kokeisiin\nHelmikuu-Käytiin vihdissä lumilautailemassa noin 100 kertaa, juhlittiin ystävänpäivää ensin koulussa ja sitten jatkot Nicolella ja vietettiin perheen kanssa hiihtolomaa Åressa\nMaaliskuu- järjestettiin Ellenille yllätys synttäri bileet, vietettiin tyttöjen iltaa(+oskari) Danskulla, leivoin ekaa kertaa elämässä cupcakeja, pelattiin spiritsimiä tyttöjen kanssa(jäi elinikäset traumat...), varattiin mun kielimatka Maltalle ja kävin kattomassa leffan mun lempikirjoista eli hunger games\nHuhtikuu- pääsin mopokokeesta läpi ja sain mopokortin, vietettiin Ellan ja Pandan synttäreitä, sekoiltiin Jenkin kanssa leppävaaran urheilupuistossa, tapasin mun ala-aste luokan, vietettiin Jenkin synttäreitä(vähän myöhässä) Siuntiossa, käytiin vapianossa syömässä(oikeesti toi kuva on kai toukokuulta mut siellä oli niin paljon kuvia että se tuli nyt tänne huhtikuun puolelle...) ja sitten tietysti juhlittiin vappua kaivopuistossa!\nToukokuu- Kävin kaks kertaa lintsillä, vietettiin viimesiä viikkoja ysillä ja peruskoulussa, otin kuvia mun uudella fisheye linssillä, otettiin aurinkoa välitunneilla, käytiin piknikillä ja meillä oli ehkä maailmaan parhaat eväät ja vietettiin lämpimiä viikonloppu iltoja ulkona kavereitten kanssa\nKesäkuu- Peruskoulu loppu ja päättärit oli tosi onnistuneet, oltiin jedan kallioilla toosi paljon, käytiin nuuksiossa telttailemassa, olin ulkona joka ilta enkä tullu melkein koko kuukauteen kertaakaan ennen yheksää kotiin, vietettiin ensin Nicolen yllätys synttäreitä ja sitten vielä oikeena päivänä, vietettiin juhannusta parhaalla mahdollisella tavalla, alotin Maltalle pakkaamisen ja sitten lähin Maltalle!\nHeinäkuu- Olin melkein koko kuukauden Maltalla, mulla olis siitä tosi paljon kerrottavaa mutta en aijo tähän mahduttaa kaikkea. Lyhyesti kuitenkin uitiin, shoppailtiin, tanssittiin illat, laulettiin karaokea hard rock cafessa(finnish house mafia ftw!), sain ihania uusia kavereita suomesta ja ulkomailta, otettiin aurinkoa ja nautittiin vaan elämästä!\nElokuu- olin isosena lasten leirillä, lukio alko ja tutustuttiin uusiin ihmisiin högsandissa, otettiin kaikki ilo irti viimesistä lämpimistä illoista ja käytiin mimmin kanssa vielä viimesen kerran ottamassa aurinkoa rannalla\nSyyskuu- lukion eka koeviikko josta mä selvisin aika hyvin, viikonloppusin en jääny varmaan kertaakaan vaan kotiin koska viikolla piti vaan lukea kokeisiin, leikkasin hiukset lyhyeks, oltiin Nicolen kanssa Ellenillä yötä keskellä viikkoa ja tosi väsyneitä seuraavan päivän matikantunnilla...\nLokakuu- Lokakuussa mä kyllä elin vaan täysillä ja ei edes tarvinnu stressaa koulujuttuja koska koeviikko oli just menny, oltiin syyslomalla päiväristeilyllä Tallinnassa ja lokakuun lopussa me vietettiin tietysti halloweenia!\nMarraskuu- Käytiin tyttöjen kanssa kattomassa vika twilight, vietettiin Annan synttäreitä, käytiin kattomassa sinister leffassa(hyihyi), aloin kuunnella joululauluja ja sitten kuun lopussa koitti toinen koeviikko joka ei sitten menny yhtä hyvin kun se eka...\nJoulukuu- alotin kunnolla joulufiilistelyn ja kierreltiin kavereitten kanssa helsingissä ja katottiin jouluvaloja, kauan odotettu konventti tuli vihdoinkin ja se oli kyllä odottamisen arvosta koska siellä oli niin hyvä fiilis ja muutenkin tosi onnistunu ilta, siellä kun kello oli 00:00 ja päivä vaihtu niin mä täytin 16 ! Joululoma alko ja sitten tuli joulu, pari päivää siitä eteenpäin ollaanki jo tässä päivässä!\nKohta on uusvuos ja tuntuu kun nää vuodet menis koko ajan vaan nopeemmin ja nopeemmin. 2012 on todellakin ollu paras vuosi mun elämässä, mä oon saanu pajon uusia rakkaita ystäviä, nauttinu elämästä ja oppinu paljon uutta. Kyllä niitä huonojakin hetkiä mutta ei niiltä voi välttyä mitenkään. Toivottavasti 2013 olis yhtä hyvä vuosi kun tää edellinen!\nLähettänyt Daniela klo 19.21 Ei kommentteja :\nLähettänyt Daniela klo 12.49 2 kommenttia :\nVihdoinkin joululoma! Eilen meillä oli taksvärkki ja mä suoritin sen ihan nukkumalla... Ilalla mä lähin Helsinkiin ja tapasin ensin Sannan, ostettiin joululahjoja ja sitten me lähettiin ravintolaan missä me tavattiin loput tytöistä ja siellä mä sitten olin loput illasta. Hyvää ruokaa ja hyvä seura! Muuten tää viikko on menny tosi nopeesti, oon tavannu kavereita, käyny meijän tosi oudossa joulujuhlassa ja selvinny maailmanlopusta! Nää päivät ennen joulua menee varmaan eniten perheen kanssa ollessa vaikka kyllä mä varmaan jotain kavereitakin ehin tavata.\nKuvat on otettu viime lauantaina\nLähettänyt Daniela klo 13.22 Ei kommentteja :\nKonventti oli tosi onnistunu ja ihan mahtava fiilis !! Yöllä kun kello tuli kakstoista moni tuli onnittelemaan ja sitten kaikki laulo mulle, sweet 16! Puol kahen aikaan me saatiin kyyti kotiin ja nukahdin heti. Aamulla olo ei ollu hirveen hyvä mutta siitäkin selvittiin sitten lopuks(ei kyllä ollu mikään kivoin synttäriaamu...) Synttärilahjaks mä sain lontoonmatkan mun perheeltä, jee! Päivällä mä tapasin Ellenin sellossa, kierreltiin vähän kauppoja ja sitten me lähettiin Vapianoon Ellan, Jenkin ja Nicolen kanssa. Kaikilla oli paljon puhuttavaa varsinki eilisen jälkeen ja me istuttiin siellä melkein kolme tuntia. Illalla mä oon vaan vastaillu onnitteluihin ja syöny kakkua. Huomenna uus viikko, 4 päivää ja sitten alkaa joululoma!\nLähettänyt Daniela klo 22.52 Ei kommentteja :\nWoop it's party time!\nLähettänyt Daniela klo 19.05 Ei kommentteja :\nTänään koulun jälkeen me lähettiin Ellan, Annan, Pandan ja Soffin kanssa Helsinkiin ostamaan joululahjoja ja sellasta. Oli tosi kiva tavata ne tytöt pitkästä aikaa ! Kierreltiin kaupoissa ja käytiin siellä uudessa bik bokissa, ostin sieltä ihanan(vähän kesäsen) topin , sitten me istuttiin kahvilassa ja puhuttiin vähän kaikesta. Helsingin keskusta on niin ihanan joulunen ja ne valot on ihan sika hienoja! Huomenna on jo perjantai, ihanaa. Lauantaita ja sunnuntaita odotellessa vaikka kyllä mulla on huomisellekin kivoja suunnitelmia!\nLähettänyt Daniela klo 20.53 Ei kommentteja :\nHyvää keskiviikkoa kaikille! Tänään oli 12.12.2012 ja kun kello oli päivällä 12:12 nii olihan siitä pakko ottaa kuva ku seuraavan kerran niin käy 1000 vuoden päästä ! Maanantaina mä oli kotona ''lukemassa sanoja suomen kokeeseen'' ja tiistaina mä ja Kata käytiin omenassa ostamassa mulle vähän juttuja mun konventtiasuun(vaikka mä vaidoin suunitelmaa eilen ilalla) mutta onneks niille ostoksille on silti vielä käyttöä. Tänään mulla loppu vasta tasan neljältä ja tulin vasta tunti sitten kotiin et ei tässä oo oikeen ehtiny tehä vielä mitään. Onneks kohta on viikonloppu, tästä tulee varmaan paras viikonloppu pitkiin aikoihin! Perjantaina mä oon Mimmin ja Nellin kanssa, lauantaina meillä on konventti(jejeje) ja sunnuntaina mä täytän 16!\nLähettänyt Daniela klo 18.02 Ei kommentteja :\nMun ifolor kuvat tuli perjantaina ja mä sain tänään ne laitettua seinälle, oon kyllä tosi tyytyväinen lopputulokseen!\nEn oo taas kirjotellu pitkään aikaan ku en oo oikeen ehtiny ottaa kuvia. Joulukuu on lähteny käyntiin ja nopeesti se meneekin eteenpäin, torstaina juhlittiinki jo itsenäisyyspäivää ja keskiviikko oli melkein kun perjantai. Käytiin Ellenin kanssa kattoo se painajainen merellä, saatiin nauraa ihan kunnolla mutta se ei ollu kyllä hirveen hyvin tehty... Torstaina me käytiin sitten perheen kanssa kattomassa Skyfall ja illalla katottiin linnanjuhlat(ei ollu montaa hienoa pukua tänä vuonna...) mutta pakko se on aina kattoo ku sen on sellanen ''perinne''. Perjantaina mä olin Katan kanssa ja illalla me oltiin Kallella, ihan kiva ja rauhallinen ilta. Eilen ilalla mä tapasin Nicolen ja Ellenin, kuunneltiin joulumusiikkia ja katottiin Polar Express. Tänään mä kävin nopeesti sellossa ostamassa vihkoja ja sieltä tuli mukaan tommonen ihanan värinen paita, en oo ostanu vaatekaappiin mitään uutta pitkään aikaan että nyt oli jo aikakin!\nLähettänyt Daniela klo 19.00 Ei kommentteja :\nAamulla kun heräsin mun olo ei tuntunu hirveen hyvältä joten mä jäin sit kotiin pitämään vähän ''pidenettyä viikonloppua''. Toivottavasti mä olisin jo huomenna siinä kunnossa että mä voin mennä kouluun. Viikonloppu oli tosi kiva ja perjantaista mä kerroinkin jo, lauantaina mä olin vaan kotona just tän flunssan takia ja sunnuntaikin oli tosi onnistunu päivä(olis vaan ehkä ollu parempi pysyä sisällä kun on kipee mut sillon kun on kivoja suunnitelmia nii ei kai sillä oo mitään väliä...) Tää päivä menee varmaan vaan nukkuessa ja sarjoja kattoessa, mä oon kyllä jo kattonu kaikki sarjat loppuun ja pitäis löytää joku uus kiva nyt !\nLähettänyt Daniela klo 12.52 Ei kommentteja :\nIhanaa vihdoinki joulukuu! Oon avannu ensimmäisen kalenteriluukun ja muuta mä en oo oikeen ehtiny tehä vielä tänään. Nyt tuntuu oikeesti joulukuulta koska ulkona on niin valkosta, nyt kun lumisade loppu tuolla on ihan kiva sää mutta se lumisade oli kyllä kaikkea muuta kun kivaa... Mulla on vähän kipee olo ja ei ihme, joudun eilen odottaa 40 minuuttia bussia siellä hirveessä säässä koska kaikki bussit oli myöhässä... Piitkän odottamisen ja bussimatkan jälkeen me kuitenki päästiin Nicolen ja Jenkin kanssa helsinkiin ja siellä meitä odotti pikkujoulu juhlat, oli ihan sika kiva ilta kiitos Frani ja Sarah ! Pääsin vasta joskus puol kolmelta sänkyyn ja tänään joku leffa ilta ois vaan niin ihana, mut saa nähä mitä mä keksin!\nLähettänyt Daniela klo 14.09 Ei kommentteja :


Kirjoittaja Aihe: Luther ja kahden regimentin oppi (Luettu 727 kertaa)\n« : 30.10.21 - klo:15:52 »\n« Vastaus #1 : 30.10.21 - klo:16:39 »\n"Esim. vanhat opettivat, ettei ihminen voi tulla itsestään uskoon, koska se olisi silloin ihmisteko."\nSe on juuri se, johon pidin mielenkiintoisena vanhan körttiopin kohdalla, kun siihen tutustuin Siionin virsien kautta.\n"Minusta tämä foorumi on muodostunut täysin kansanlähetyskörttiläiseksi foorumiksi, eikä vanhojen körtti-isien ja äitien opetuksia täällä enää pysty lukemaan, vaikka toisin toivoisi."\nSiinä voi olla paljonkin vinhaa perää. Vanhojen körtti-isien ja äitien opetukset ovat hyvinkin tiivistetty vanhoissa Siionin virsissä ja niistä ei ole halukkuutta lukea.\n« Vastaus #2 : 30.10.21 - klo:16:55 »\nToisaalta, en näe täällä juuri minkäänlaista uskoon tai armoon viittaavaa. Täällä harrastetaan politiikkaa, luonnonsuojelua ja retkeilyä, pop-, klassista- ja rokkmusiikkia, urheilua ja kaikkea muuta kuin Lutherin oppia. Raamattutunti osastot ovat kaikkein epäsuositut. Tietysti nekin ovat kaikki hyviä asioita.\n« Vastaus #3 : 30.10.21 - klo:20:04 »\nVanhoillislestadiolaisen tulkinnan mukaan, minun nähdäkseni, kristillistä puoluetta ei pitäisi olla ollenkaan olemassa, koska ihminen on joka tapauksessa maallisen vallan alainen eli Jumala hoitaa "vasemmalla kädellään" maallisen vallan oli vaikka Piru ohjaksissa ja "oikealla kädellään" hengellisen puolen. Näitä ei saisi sotkea keskenään. Olen samaa mieltä.\nSamaa mieltä oli myös (ainakin taustaltaan) evankelinen Erkki Niinivaara synodaalikirjoituksessaan Maallinen ja Hengellinen. Harva kirja on minulle ollut niin vapauttavaa luettevaa; hän käsitteli siinä myös tuota uskoontulemisasiaa. (Nykyään en ehkä silti allekirjoittaisi kaikkea, mitä katolisesta kirkosta siinä sanoi.) - Teemu Kakkurin ansiokkaassa väitöskirjassa siitä on pidempikin selvitys.\n« Vastaus #4 : 30.10.21 - klo:20:42 »\nLainaus käyttäjältä: öppiäinen - 30.10.21 - klo:20:04\nSamaa mieltä oli myös (ainakin taustaltaan) evankelinen Erkki Niinivaara synodaalikirjoituksessaan Maallinen ja Hengellinen. Harva kirja on minulle ollut niin vapauttavaa luettevaa.\nTuo on minunkin mielikirjojani. Niinivaara ajatteelee huolellisesti ja terävästi. Sanoo sanottavansa selkeästi.\n« Vastaus #5 : 30.10.21 - klo:21:00 »\nLainaus käyttäjältä: Pena - 30.10.21 - klo:20:42\nHyvä, että asun Niinivaaralla\n« Vastaus #6 : 30.10.21 - klo:21:05 »\nLainaus käyttäjältä: Thomas McElwain - 30.10.21 - klo:16:55\nHyvähän se on olla muutakin, ettei omavanhurskaus kasvaisi, vaikka kasvaa se joka tapauksessa.\nPS. En keksinyt parempaakaan sanottavaa Taidan jättää tämän uskontopuolen muille ja siirtyä täysin maallisiin.\n« Vastaus #7 : 30.10.21 - klo:22:22 »\nTästä oppineet teologit ovat vääntäneet ja kiistelevät vieläkin. Tavalliselle ihmiselle regimentit eivät sano juuri mitään, vaikka tavallaan niiden mukaan koko yhteiskunta pyörii vieläkin. Toisten mielestä Luther ei kirjoittanut näitä oppejaan, toisten mielestä jätti kirjoittamisen kesken (vanhoillislestadiolaiset teologit) ja toisten mielestä Luther todellakin kirjoitti regimenttioppinsa.\nHerännyt tumma ystäväkansa ei usko regimentteihin, Lutherin ja luterilaisen kirkon oppiin, teologien vääntöihin, tunnustuskirjoihin, uskontunnustuksiin eivätkä Raamattuun vaan Jumalaan, joka on ilmoitettu Raamatussa.\n« Vastaus #8 : 30.10.21 - klo:22:57 »\nValitettavasti näin on. Soitanpa Juhanille ja kysyn mitä kuuluu.\n« Vastaus #9 : 31.10.21 - klo:06:14 »\nLainaus käyttäjältä: luterilainen - 30.10.21 - klo:22:22\nMitä usko tarkoittaa? Jos se kavennetaan totena pitämiseksi, tuo ei pidä paikkaansa. Lutherin ja luterilaisen kirkon opit - myös regimenttioppi - kelpaavat mainiosti heränneille. Teologien työtä arvostetaan. Tunnustukset ovat oikea tapa ilmaista kristillistä uskoa. Raamattua luetaan, jotta Jumala puhuttelisi sen sivuilta.\nJos uskolla tarkoitetaan uskaltautumista, ajallisen ja iäisen elämän asettamista jonkin varaan, silloin olet oikeassa. Hyvän, kolmiyhteisen Jumalan armon varassa on kaikki.\n« Vastaus #10 : 31.10.21 - klo:11:34 »\nMinusta tämä foorumi on muodostunut täysin kansanlähetyskörttiläiseksi foorumiksi, eikä vanhojen körtti-isien ja äitien opetuksia täällä enää pysty lukemaan, vaikka toisin toivoisi.\nMinusta foorumi on punavihreä eikä kansanlähetyskörttiläinen. Kannattaako menneen ajan vanhojen körtti-isien ja äitien opetuksia lukea? Tuskin. Kannattaako niitä edes haikailla? Epäilen vahvasti, sillä herännyt tumma ystäväkansa on modernin nykyaikainen ultraliberaali punavihreä yleishumanistinen seuraliike.\n« Vastaus #11 : 31.10.21 - klo:11:51 »\nLainaus käyttäjältä: luterilainen - 31.10.21 - klo:11:34\nOlen itse moderni, nykyaikainen ultraliberaali punavihreä yleishumanistinen ihminen enkä sovi joukkoon, joten foorumin täytyy olla jotakin muuta. Ehkä se, etten ymmärrä mitään teologiasta pilaa mahdollisuudet.\n« Vastaus #12 : 31.10.21 - klo:12:13 »\nMinusta foorumi on punavihreä eikä kansanlähetyskörttiläinen.\nOlet mielestäni kuitenkin yrittänyt muuttaa suuntaa pois punavihreydestä. Ehkä tavoitteesi ei ole ollut varsinaisesti kansanlähetykseen päin. Arvaukset adventistien suuntaan tuntuvat vieläkin uskottavilta. Kovin selvää käsitystähän hengellisestä suunnastasi et nähtävästi halua antaa. Se estää syvällisemmän ajatustenvaihdon.\n« Vastaus #13 : 31.10.21 - klo:12:28 »\nLainaus käyttäjältä: Pena - 31.10.21 - klo:12:13\nKovin selvää käsitystähän hengellisestä suunnastasi et nähtävästi halua antaa. Se estää syvällisemmän ajatustenvaihdon.\nAvoimus ei aina auta sekään. Luterilainen on ainoa ystäväni jäljellä!\n« Vastaus #14 : 31.10.21 - klo:16:55 »


Interia Keraaminen pesuallas Modis, 450 X 350 X 120 mm | Netrauta.fi\nInteria Modis 45 cm moderni keraaminen pesuallas kiinnitettään seinään. Pesualtaan laskutaso tarjoaa hämmästyttävän paljon laskutilaa kokoonsa nähden. Pesualtaan materiaali on korkealaatuinen keramiikaa, joka suojaa sitä naarmuuntumiselta tai kolhiintumiselta. Keraaminen allas on helppo pitää puhtaana ja se pysyy hyvän näköisenä vuosia. Allas on varustettu ylivuotosuojalla ja altaan reunalla on hanaa varten reikä. Valitse yhteensopiva vesilukko alasvetovalikosta.\nMartin G · 10.7.2021\nMikä on asennusleveys kun allas asennetaan seinään?


Tutkielmassa tarkastellaan metaforaa filosofian näkökulmasta. Tutkimuskysymys on: miten metafora tuottaa uutta ymmärrystä todellisuudesta? Tarkastelun kohteena on Paul Ricœurin hermeneuttinen metaforateoria, jossa metafora käsitetään keinoksi muokata ihmisen ymmärrystä. Kun ihmiset tulkitsevat ja tuottavat tekstejä, he muodostavat käsitystään maailmasta. Metaforaa kutsutaan skeemaksi, koska metafora luonnostelee kuvittelukyvyn eli imaginaation avulla kohteita ja tilanteita. Metafora hahmottelee uuden mahdollisen tavan suhtautua metaforan kuvaamaan asiaan.\nRicœur yhdistää metaforan aristoteeliseen tarkasteluun ja semanttiseen tarkasteluun hermeneuttisen näkökulman. Hermeneutiikassa tutkitaan ihmisen ja sosiaalisen maailman välistä suhdetta, ja metafora käsitetään osana tätä tutkimusta. Kielen luovat ilmaisut tuottavat mahdollisia maailmoja sosiaalisen maailman käsittämiseen. Tämä ilmenee laajojen tekstien kyvyssä jäsentää maailmaa kertomuksen muotoon. Kertomusten tapaan metaforan tulkitseminen välittää maailmaa ihmiselle.\nMetaforateorioita on esitelty ja asetettu rinnakkain. On vertailtu Ricœurin metafora-teoriaa Aristoteleen varhaiseen metaforakäsitykseen sekä kahteen moderniin meta-forateoriaan. Max Blackin vuorovaikutusteoriaa on esitelty taustaksi Ricœurin teorialle, ja Donald Davidsonin teorian avulla sitä on arvioitu. Tutkielmassa on pohdittu Ricœurin metaforateorian vaikutusta filosofisiin käsityksiin metaforasta. Tarkastelutapa on siis ollut ensisijaisesti esittelevä, mutta myös vertaileva.\nTutkielman pohdinnat ovat johtaneet kolmeen päätelmään Ricœurin metaforateoriasta. Ensimmäiseksi, käsitys metaforasta skeemana uudistaa metaforateoriaa. Tämä uudistus on se, että metafora jäsentää kuvitteellisia maailmoja. Metaforiset skeemat luonnostelevat uusia mahdollisuuksia ihmisen silmien eteen. Toiseksi metaforan skemaattinen toiminta laajennetaan hermeneutiikkaan. Metafora synnyttää kuvitteellisia variaatioita toimintaan maailmassa. Metafora toimii paitsi tyylikeinona myös maailman uudelleenkuvauksen muotona. Kolmanneksi mainittu hermeneuttinen metaforateoria on laajuutensa takia ongelmallinen.\nIdeasanat: metafora, hermeneutiikka, imaginaatio, uudelleenkuvaus


Työväline varhaiskasvatuksen TVT-osaamisen arviointiin ja kehittämiseen | ITK-Konferenssi\nTieto- ja viestintäteknologia on tullut osaksi toiminta- ja oppimisympäristöä myös varhaiskasvatuksessa, mutta se hakee vielä luontevaa ja tarkoituksenmukaista rooliaan pienten lasten kasvatustyön arjessa.\nMillaista osaamista, välineistöä ja pedagogisia käytäntöjä varhaiskasvatussuunnitelman mukainen laadukas toiminta digiajassa edellyttää? Miten varhaiskasvatuksen TVT-osaamista voidaan tunnistaa, arvioida ja kehittää?\nTämä posteri esittelee loppuvuodesta 2018 käynnistynyttä Varhaiskasvatuksen Opeka -hanketta, jossa kehitetään seitsemän kunnan ja yliopiston yhteistyössä Opetushallituksen tuella valtakunnallista verkkopalvelua varhaiskasvatuksen TVT-osaamisen arviointiin ja kehittämiseen. Palvelun avulla tapahtuva itsearviointi tukee henkilöstön osaamisen tunnistamista ja oman työn kehittämistä. Palvelu antaa tietoa varhaiskasvatuksen oppimisympäristöistä ja toimintakulttuurista sekä TVT-osaamisen tasosta ja kehittämisen tarpeista.\nPosterilla halutaan tehdä tulevaa palvelua tutuksi jo sen kehittämisvaiheessa sekä kuulla kehittämistyön tueksi ITK-kävijöiden ajatuksia, toiveita ja kokemuksia hyvistä arvioinnin työkaluista.\nVarhaiskasvatuksen asiantuntijat, suunnittelijat ja johtajat\nHelsingin kaupungin Kasvatuksen ja koulutuksen toimiala Kehittämispalvelut


Ajatuksia, mielipiteitä - Keskusta.fi\nKeskusta.fi / Pirkanmaa / Suomeksi / Kunnat / Kangasala / Ajatuksia, mielipiteitä\nJaakko Hyytinen: Kangasalan koulujen sisäilmaongelmat on ratkaistava\nAamulehdessä 11.2 lastentautien erikoislääkäri Tiina Tuomela vaatii painokkaasti, että sisäilmaongelmien salailusta on tultava loppu. Tähän vaatimukseen yhtyy varmasti moni, niin minäkin.\nVuodesta 2001 ovat lapsemme käyneet Kirkkoharjun koulua, ja näihin vuosiin sisältyy eriasteisia sisäilmaongelmia. Olemme luottaneet kunnan toimiin ja koulun tiedotteisiin. Aikaa on kulunut, eikä mitään konkreettista ole juurikaan tapahtunut, muutama remontti kylläkin on kouluun tehty.\nNyt alkaa riittää tämä leikki lasten ja työntekijöiden terveydellä! Koulun sisäilmasta tiedottamisessa kunnan ja koulun taholta on ollut toivomisen varaa. Aktiivinen vanhempien protestoiminen toivottavasti antaa potkua ja vauhtia ongelmien selvittämiseksi!\nKunnassamme on muitakin kouluja, joissa on ongelmia sisäilman kanssa. Sydän-Hämeen Lehti uutisoi (13.2), että Vatialan koulu on jopa purku-uhan alla.\nToivoisin kunnan perustavan pikaisesti työryhmän, jossa kartoitetaan koulurakennusten kunto ja tuleva tarve esimerkiksi 20 vuoden ajaksi.\nEhdotan Kirkkoharjun koulun tilalle uutta koulua Pikkolan alueelle, joka voisi myös keventää Suoraman ja Huutijärven oppilaspainetta!\nHanna Holma :Kuntauudistus kuntapäättäjien käsissä?\n(Kunnanvaltuutettu Hanna Holman kirjoitus on julkaistu Kangasalan Sanomissa 31.8 ja Sydän-Hämeen lehdessä 30.8.2012.)\nHallitusohjelmaan on kirjattu: ”Hallitus toteuttaa koko maan laajuisen kuntauudistuksen, jonka tavoitteena on vahvoihin peruskuntiin pohjautuva elinvoimainen kuntarakenne. Vahva peruskunta muodostuu luonnollisista työssäkäyntialueista ja on riittävän suuri pystyäkseen itsenäisesti vastaamaan peruspalveluista vaativaa erikoissairaanhoitoa ja vastaavasti vaativia sosiaalihuollon palveluja lukuun ottamatta.” …”Uudistusta ohjaavassa lainsäädännössä otetaan käyttöön kuntauudistusta edistäviä välineitä. Tavoitteena on mm. poistaa lainsäädännöstä sekä kuntatalouden rahoitusjärjestelmistä kuntaliitoksia vaikeuttavat tekijät.”\nSimo Arran kirjoitukseen on moni hallituspuolueiden kuntapäättäjä ottanut kipakasti kantaa. Kirjoittajat ovat tyrmänneet kuntien pakkoliitokset. Samaan aikaan eduskunnassa valmistellaan lakeja, joilla tehdään kyseinen kuntauudistus. Liitoksia ei tehdä pakolla, mutta talouden rukkaaminen valtion taholta ja omituisten vahvan kunnan kriteerien asettaminen on tehokas tapa saada nykymuotoiset kunnat ahtaalle.\nTavallinen tallaaja ja politiikkaa seurannutkin kansalainen on ymmällään. Jos siis maan eduskunta säätää lait, joilla tehdään luonnollisista työssäkäyntialueista muodostuvia vahvoja peruskuntia (tässä tapauksessa Suur-Tampere), mikä on kuntapäättäjien rooli uudistuksessa. Millä tavalla äänestäjä voi kunnallisvaaleissa antaa signaalin, että ei hyväksy nykyhallituksen ajamaa kuntauudistusta?\nKansa on demokraattisesti valinnut eduskuntaan edustajat. Demokratiaa kunnioittaen valittiin maan hallitus. Nyt kyseinen hallitus toteuttaa sitä, mihin äänestäjät heidät valtuutti. Mielestäni on vähintäänkin ihmeellistä, kuinka hallituspuolueiden kuntapäättäjät nyt kiemurtelevat hallitusohjelman tavoitteista.\nTulevien kuntapäättäjien tärkein tehtävä on huolehtia siitä, että uudistuksen rajut vaikutukset jäävät mahdollisimman lieviksi pienelle ihmiselle.\nSimo Arra: Vesihuollosta ja kuntien yhdistymissopimuksista\n(Kirjoitus on julkaistu Sydän-Hämeen lehdessä 30.8 ja Kangasalan Sanomissa 31.8.2012)\nValtuutettu vastaamassa -sarjassa Pertti Alanko (Kangasalan Sanomat 24.8.) toi esille Kuhmalahti–Sahalahti siirtoviemärihankkeen.\nJo itsenäinen Kuhmalahti piti sitä parhaana vaihtoehtona järjestää läntisen Kuhmalahden jätevesihuolto nykyisen puhdistamon korjauksen sijasta. Sen tärkeys on entisestään korostunut kuntaliitoksen jälkeen.\nTämä siirtoviemäri ratkaisisi Kivisalmen ja uuden Haapasaaren sekä Sahalahden puo\nlella vanhan Haapasaaren, Moltsian, Haapaniemen ja Korpiniemen alueiden jätevesihuollon kestävällä tavalla pitkälle tulevaisuuteen.\nLuontevaa olisi, jos viemärin linjaus noudattaisi jo olemassa olevan runkovesijohdon linjausta. Oletuksena on ollut, että hankkeeseen saataisi myös valtion rahoitusta.\nKun valtion vesihuoltoavustuksia leikataan, saattaa tämänkin hankkeen toteuttaminen vaikeutua. Kunnan vesihuollon yleissuunnitelmissa siirtoviemäri tulee pitää mukana siinäkin tapauksessa, että valtion osuus on aikaisempaa pienempi. Hanke mahdollistaa vesihuolto- osuuskuntien muodostamisen edellä mainittujen kylien alueille.\nKuten Pertti Alanko mainitsee, tulee kuntien pitää kiinni yhdistymissopimuksista. Siitä olen täysin samaa mieltä.\nKeskustan valtuustoryhmän puolesta pitämissäni puheissa olen useaan kertaan korostanut, että Kuhmalahden yhdistymissopimusta tulee noudattaa. Samalla olen maininnut Sahalahden yhdistymissopimuksen varoittavana esimerkkinä siitä, kuinka yhdistymissopimuksia rikotaan. Kaikki tuohon sopimukseen kirjatut hankkeet piti Sahalahdella olla toteutettu vuoden 2009 loppuun mennessä. Helmikkala–Kontula -kevyen liikenteen väylää päästäneen aloittamaan ensi vuonna. Vanhusten palvelutaloa ei ole vieläkään rakennettu, koska sitä on lykätty vuosi vuodelta eteenpäin kunnan virkamies- ja luottamushenkilöjohdon sekä valtuutettujen enemmistön toimesta. Siinä eivät paljon ole painaneet sahalahtelaisten valtuutettujen ja hallitusjäsenten mielipiteet sen paremmin kuin sahalahtelaisten valitukset oikeusasteisiin.\nArvelen, että tähän näytelmään ovat nykyvaltuutetut jo kyllästyneet. Ehdotan siis, että pannaan asiat nyt Sahalahden yhdistymissopimuksen osalta viimeinkin ja kerralla järjestykseen: Sisällytetään kunnan vuoden 2013 talousarvioon kunnan kassaan valtiolta jo ajat sitten tullut yhdistymisavustus 1,2 miljoonaa euroa vanhusten palvelutalon suunnitteluun ja rakentamiseen Sahalahden terveysaseman yhteyteen. Aloitetaan Helmikkala–Kontula kevyen liikenteen väylän rakentaminen heti kun se hallinnollisesti on mahdollista, ehkä jo vuoden 2013 alussa. Tämänkin hankkeen rahat ovat jo kauan olleet kunnan kassassa.\nSahalahden kirjaston siirto entisen kunnanviraston tiloihin saa vielä odottaa. Kehitetään sen sijaan muuta hyötykäyttöä virastotiloille.\nValtuutettu Simo Arran kirjoitus itsenäisen Kangasalan puolesta. Kirjoitus on julkaistu hiukan lyhennettynä Kangasalan Sanmissa 21.8.2012\nYrittäjien edusmiehenä tunnettu Kari Pusa toi ansiokkaasti esiin ( KS 7.8.)yhden tulevien kunnallisvaalien keskeisen teeman: mahdollisen liittymisen Tampereeseen. Siitä hänelle lämpimät kiitokset samoin kuin Heikki Ollilalle, Raimo Kouhialle ja Isto Kaarneelle nopeista vastauksista. Olin minäkin hyväksymässä kunnan lausuntoa, koskien ministeriön työryhmän esitystä runsaan 70 kunnan muodostamisesta Suomeen, niiden joukossa Suur-Tampere. Sen perusteella me nykyiset valtuutetut olemme yksimielisiä Kangasalan säilyttämisestä itsenäisenä kuntana. Ollila näyttää kuitenkin haluavan kannanottonsa tueksi selvitykseen, joka osoittaisi olisiko Suur-Tampereen muodostamisesta enemmän etuja kuin haittoja verrattuna itsenäisenä pysymiseen. Tuollaisissa selvityksissä tahtoo olla se ongelma, että lopputulos on selvityksen tilaajan ja/tai maksajan ennakkonäkemyksen mukainen. Jos selvityksen järjestää ja maksaa valtio, on lopputulos lähes varmasti Suur-Tampereen muodostamista tukeva. Jos taas selvityksen tekee Kangasalan kunta, arvelen itsenäisenä pysymisen edut tulevan osoitetuksi varsin huomattaviksi.\nKangasalalaisen äänestäjän kannalta tilanne näyttää varsin epäselvältä. Kouhia ja Kaarne vakuuttavat omasta ja kaikkien paikallisten demareiden puolesta, ettei heillä ole minkäänlaisia haluja liittää Kangasalaa Tampereeseen. Äänestäjä voi pohtia mielipiteen painoarvoa kun Tampereen demarit ministeriä myöten haluavat Suur-Tampereen. Kouhia luettelee joukon Kangasalaan sopivia vahvan peruskunnan kriteereitä, jättäen kuitenkin mainitsematta maan hallituksen kesäkuussa päättämistä kriteereistä työpaikkaomavaraisuuden ja veroprosentin, joiden mukaan Kangasala ei olekaan vahva peruskunta. Demariministerit ovat nuo kriteerit muiden mukana hyväksyneet. Kunnan alueen rajoja eivät kunnat itse päätä, vaan päätösvalta on maan hallituksella ja lainsäädännön osalta eduskunnalla.\nMuuta johtopäätöstä ei voi tehdä kuin että demareiden ja muiden hallituspuolueiden selkeä tavoite on Suur-Tampere täysin riippumatta siitä mitä ympäryskuntien puolueväki asiasta ajattelee. Pakkoliittämisellä on monta ilmenemismuotoa. Yksi on valtionosuuksien vähentäminen. Kangasalan osalta hallituksen ilmoittamat vähennyksen ovat vuositasolla 2-3 miljoonan euron luokkaa. Useat vielä pärjäävät kunnat ajetaan hallituksen toimin talousahdinkoon ja sitä kautta pakkoliitoksiin.\nKangasalan itsenäisenä säilymistä haluava äänestäjä joutuu varsin suureen epätoivoon kun seuraa kokoomuslaisen kuntaministerin toimintaa. Hän ylistää Suur-Tampereen etuja tavalla, joka saa ympäryskuntien päättäjät tuntemaan itsensä suorastaan tyhmiksi kun eivät omaa etuaan ymmärrä. Hänen näkemyksiinsä ei ole tippaakaan vaikuttanut kehyskuntien yksimielisen kielteinen kanta koskien Tampereeseen liittymistä. Tahdon uskoa, että Kari Pusan tavoin paikallisista kokoomuslaisista selvä enemmistö haluaa Kangasalan säilyvän itsenäisenä, jopa ilman asiaa koskevia selvityksiä. Kokoomusleirissä näyttää siis muodostuneen vielä demareitakin syvempi juopa ministeritason ja paikallisten kuntavaikuttajien välillä. Tampereen seudulla ovat erityisen vahvat kokoomusvoimat tekemässä Suur-Tamperetta: kokoomusministerin tamperelainen valtiosihteeri , kaupungin virkamiesjohto ja useat tamperelaiset kansanedustajat.\nÄänestäjän valintaa helpottaisi huomattavasti, jos vaaleihin ilmestyisi Tampereeseen liittymistä kannattava valitsijayhdistys. Myös perinteisten puolueiden sisällä voisi aivan hyvin olla Tampereeseen liittymistä kannattavia ehdokkaita. Heidän tulisi ilmoittaa kantansa ennen vaaleja äänestäjille. Silloin tilanne olisi äänestäjän kannalta selkeä. Varsinkin kokoomus- ja demariehdokkaiden kohdalla äänestäjä joutuu pakostakin miettimään meneekö hänen äänensä kuitenkin loppupeleissä Suur-Tampereen muodostamisen hyväksi paikallisten puoluevaikuttajien ja ehdokkaiden vakuutteluista huolimatta. Hyvistä pyrkimyksistä riippumatta politiikassakin isot vievät ja pienet vikisevät.\nSuomen keskustan kanta ylimmästä puoluejohdosta kuntatoimijoihin saakka on yhtenäinen ja selkeä: Kuntarakenteen kehittämistä tarvitaan ja liitosten tulee perustua kuntien omaan tahtoon, ei ylhäältä sanelemiseen. Sinipunahallituksen kuoppaama Paras- hanke oli keskustalainen tapa kehittää keskeisten kuntapalvelujen tuottamista kuntien omaa päätösvaltaa kunnioittaen. Siis selkeä kyllä itsenäiselle Kangasalle ja selkeä ei Suur-Tampereelle. Keskustaa äänestävä tietää mitä valitsee.\nVielä pieni vihje peruskangasalalaisille: Olisiko jo aika perustaa kansanliike Kangasalan itsenäisenä pysymisen puolesta?\nPilvet tummuvat itsenäisen Kangasalan yllä. Urkutehtaan ohi kulkee surusaatto, jossa lopetetun Kangasalan vaakunaa viedään mustaan verhotuissa vankkureissa entisten kuntien hautaholviin Sahalahden ja Kuhmalahden vaakunoiden viereen. Ei sittenkään vielä: kansa nousee, perustaa Pro-Kangasala- liikkeen, vaatii kansanäänestystä. Valtava enemmistö äänestää itsenäisyyden puolesta, kesäpäivän kotka nousee ennennäkemättömään kirkkauteen.\nKangasalan Keskustan kannanotto sinipunahallituksen kuntapolitiikkaan on julkaistu Kangasalan Sanomissa 14.2 ja Sydän-Hämeen lehdessä 16.2.2012.\nSuomen Kuvalehti julkaisi perjantaina 13.1.2012 Kataisen ja Urpilaisen hallituksen suunnitelmat Suomen uudeksi kuntakartaksi. Nykyisen 336 kunnan sijaan niitä olisi Suomessa vain 70. Vaikka useat tahot kehottivatkin tuolloin laittamaan jäitä hattuun ja odottamaan hallituksen varsinaista esitystä, noudatti hallituksen asettaman työryhmän esitys lopulta hämmästyttävän tarkasti Suomen Kuvalehdessä julkaistua mallia.\nOma kuntamme Kangasala pakkoliitettäisiin sinipunahallituksen kartassa osaksi Suur-Tamperetta. Me emme hyväksy hallituksen suunnitelmaa emmekä tapaa, jolla se tehdään. Kataisen hallitus halveksii tällä onnettomalla toiminnallaan sekä kuntalaisia että kuntien päättäjiä. Suunnitelmissa on havaittavissa myös tietynlaista demokratian kuihtumista, vaikka malli lähteekin nyt maakuntiin jokseenkin näennäisen lausuntokierroksen muodossa. Kuntien paikalliset kuulemiskierrokset aloitetaan Pohjois-Karjalasta ja kierroksen jälkeen on odotettavissa hallituksen esitys uudesta rakennelaista.\nNyt julkaistussa kuntamallissa palvelut karkaavat entistä kauemmaksi ja ihmisten mahdollisuudet vaikuttaa oman kotiseutunsa asioihin hävitetään. Kangasalan näkökulmasta voidaan kantaa erityistä huolta koko kunnan palvelutasosta. Haluaako Kangasala olla mukana rahoittamassa Tampereen kaupunkialueen investointihankkeita, joista ei erityisemmin suurkaupungin reuna-alueilla hyödytä? Kuinka moni teiskolainen tai aitolahtelainen osaa enää nykypäivänä arvostaa liitosta Tampereeseen, jossa luvattiin monta kaunista ja hyvää?\nKuntaliitoksilla ei ratkaista kuntatalouden nykyisiä, eikä tulevia ongelmia. Kuntien väestöpohjaa laajentamalla ei pystytä vaikuttamaan haavekuvilla esimerkiksi terveydenhuollon kustannuksiin. Miten kuntamallissa huomioidaan ne kunnat, joiden talous on hyvällä pohjalla ja jotka kykenevät jo nyt tuottamaan palveluita tehokkaasti?\nKuntalaisten ja kunnan päättäjien on saatava aidosti itse päättää, kuinka he uudistavat ja kehittävät kuntaansa.\nKeskustan puhe säästökokouksessa 23.6.2009\nValtuusto kokoontui päättämään tulevien vuosien säästöistä 15. kesäkuuta. Valtuustoryhmän puheenjohtaja Simo Arran pitämä puhe on uutisoitu lähes kokonaisuudessaan. Sivujen ylläpitäjä on hiukan lyhentänyt tekstiä, kuitenkin niin, että puheensisältö ei ole muuttunut. Keskustan valtuutetut näkevät tärkeänä kunnan talouden tasapainottamisen. Vaihtoehtoisia säästöesityksiä on pohdittu ja pyritty nostamaan keskusteluun.\nKeskittäminen heikentää laatua\nTänään meidän valtuutettujen ikävä velvollisuus on käsitellä lähivuosia koskeva laaja säästöpaketti. Kuten esityslistasta näkyy, me keskustalaiset hallituksen jäsenet olemme olleet monista säästökohteista tai niiden laajuudesta eri mieltä hallituksen enemmistön kanssa. Paikoin olemme saaneet tukea muiltakin hallitus-ryhmiltä. Konsultit ovat tarjonneet säästökeinoiksi hyvin yksipuolisesti tiivistämistä ja keskittämistä niin päivähoidon, koulutuksen kuin vanhusten hoidonkin osalta. En voi olla näkemättä syvää ristiriitaa kunnan kehitysvisioiden ja tänään käsiteltävien säästötoimien välillä. Näköalamme ei saa rajoittua vain nyt käsillä olevien ongelmien voittamiseen, vaan useiden vuosikymmenten päähän. Keskittäminen ja tiivistäminen tarkoittaa käytännön tasolla yleensä asiointimatkojen ja odotusaikojen pitenemistä . Asiakkaita joudutaan kohtelemaan liukuhihnaesineinä, jotka täytyy saada mahdollisimman pian pois käsistä . Näennäisesti säästettävät eurot on helppo laskea. Palvelujen etääntymisen ja laadun heikkenemisen hintaa ei vaivauduta edes pintapuolisesti tarkastelemaan.\nAsumisympäristöjä kaikkien tarpeisiin\nJos Kangasala tahtoo olla jatkossakin vetovoimainen kesäpäivän kulttuurikunta , tänne muuttoa havitteleville täytyy voida tarjota muitakin vaihtoehtoja kuin kaava-alueiden postimerkkitontteja tai sarjatuotettuja kerrostaloja. Kaikenlaisten elämisen ja asumisen muotojen tulee sallia kehittyä rinnakkain toinen toisiaan rikastuttaen.\nMaaseudulle rakentaminen tuomitaan epätoivottavaksi vedoten pääasiassa pitkiin koulu- ja asiointi-matkoihin. Mitään merkitystä ei nähdä esim. sillä, että jo vuosikymmenen kuluttua sähkö- ja biopohjaiset liikkumisen energialähteet ovat merkittävästi yleistyneet tai että yhä useammat ihmiset haluavat siirtyä ympäristöystävälliseen elämänmuotoon, johon kuuluvat mm. lämmitys lähellä kasvaneella biopoltto-aineella ja elintarvikkeiden omatarveviljely.\nKeskustan valtuustoryhmän mielestä säästötoimet kurittavat liikaa lapsiperheitä ja maaseudulla asuvia. Esim. pienet päivähoitoryhmät halutaan lopettaa, yksityistieavustuksia supistaa ja vesiosuuskuntien neuvonta maksullistaa. Kyläkoulujen lopettaminen on aikalisästä huolimatta edelleen monien virkamiesten ja luottamushenkilöiden tavoitelistalla. Ylevähenkisissä visioissa ja suunnitelmissa maaseudun elinvoiman säilyttämisestä kyllä sivulauseessa puhutaan. Nyt käsiteltävä säästöohjelma puhuu aivan toista kieltä: maaseudun rauhaa rakastava ihmislaji halutaan hävittää tästä kunnasta.\nSahalahden ja Kangasalan yhdistymissopimuksen toteuttaminen sujui viime valtuustokaudella pääosin sopuisasti. Suuri muutos tapahtui uuden valtuuston ja hallituksen aloitettua työnsä. Sopimusta on nyt alettu repiä pala palalta auki. Syynä tähän en voi pitää yksistään taloudellisia kysymyksiä. Ehkäpä siinä on tapahtunut jonkinlainen tahtotilan herpaantuminen kun siirtymäkauden viimeinen vuosi on kohta puolivälissä. Ensimmäinen valituskin on sopimuksen rikkomisesta jo tehty. Meistä tuskin kukaan haluaa tehdä lisää valituksia aiheuttavia päätöksiä tänään tai tulevaisuudessa. Vanhusten palvelutalon rakentaminen Sahalahdelle on tärkein erimielisyyksien aihe. Se voidaan ratkaista yhteistuumin tarkastelemalla luovasti hankkeen laajuutta, ajoitusta ja rahoitusta. Alkuun voidaan päästä esim. sahalahtelaisten valtuutettujen ja kunnan johdon neuvonpidossa. Samalla voitaneen sopia siitä, että ylläpitokulunsa kattava Kontula säilytetään kunnan omistuksessa.\nSijoitusvarat ja luottamushenkilöpalkkiot\nTalouden tasapainottaminen on välttämätöntä , sitä en tahdo edellä sanotulla kiistää. Kaipaan monipuoli-sempaa keinovalikoimaa tasapainottamisen toteuttamiseksi. Hämeen Sähkön osakkeiden myynnistä muodostuneet sijoitusvarat on otettava osaksi keinovalikoimaa periaatteella, että hyvinä vuosina niitä kartutetaan ja huonoina vuosina maltillisesti käytetään. Tietty säilyttämistaso pitää edelleenkin turvata. Olen aikaisemminkin vaatinut luottamushenkilöiden osallistumista taloustalkoisiin ja teen sen jälleen kerran. Hallituksessa esitin ensi vuoden luottamushenkilöpalkkioiden puolittamista. Tänään aion esitykseni puolittaa ja ehdottaa että palkkioista leikataan neljäsosa.\nSuhdanteet vaihtelevat, mutta kunnan on vähentyvillä resursseillakin hoidettava perustehtävänsä. Uimahalli ja kirjastot voivat välillä sulkea ovensa. Pääasia on, että sosiaali- ja terveyspalvelujen sekä päivähoitopaikkojen ja koulujen ovet pysyvät auki ja palvelu toimii. Me keskustan valtuutetut toivomme, että kun käymme karsimaan tulevien vuosien menoja, perusasiat pysyvät kirkkaana mielessä.\nKeskustan valtuustoryhmän mielipidekirjoitus Kangasala-lisästä on julkaistu huhtikuun lopussa paikallislehdissä.\nKangasalla on ensi syksynä tämän hetkisen tiedon mukaan sata päivähoitoa tarvitsevaa lasta enemmän kuin hoitopaikkoja. Tilanne on erittäin haasteellinen ja aiheuttaa varmasti monia ongelmia. Sivistysjohtaja vastasi valtuuston kyselytunnilla, että jono saadaan purettua mm. laittamalla uusia päiväkotiparakkeja, etsimällä uusia perhepäivähoitajia ja yksityisiä palveluntuottajia, kasvattamalla päiväkotien ryhmäkokoja sekä neuvottelemalla vanhempien kanssa, että he hoitaisivat lapsiaan pidempään kotona.\nKasvatus- ja opetuslautakunta päätti viime kokouksessaan lakkauttaa säästöihin vedoten kotihoidontuen Kangasala-lisän 1.8.2009 alkaen. Säästöä tästä kertyisi tänä vuonna 210 000 euroa, jos lisän lakkauttaminen ei aiheuta uusia päivähoidon tarvitsijoita. Kangasala-lisä ei ole suuren suuri, mutta on osaltaan ollut mahdollistamassa monien lasten kotihoidon. Jos päivähoitoon tulee noin 40 lasta lisää kuntalisän lakkauttamisen vuoksi, säästö on syöty vuoden loppuun mennessä.\nTeimme viime valtuustossa 20.4. valtuustoaloitteen kotihoidontuen Kangasala-lisän korotuksesta. Aloitteessa oli allekirjoittajia yli puoluerajojen. Kangasalan kunta teetti Vertikal Oy:llä viime vuonna selvityksen kuntalisän vaikutuksesta. Vanhemmat suhtautuvat erittäin myönteisesti kuntalisään ja olisivat valmiita hoitamaan lapsiaan pidempään kotona, jos se olisi taloudellisesti mahdollista. 200 euron/lapsi kuntalisällä todella moni vanhempi jäisi hoitamaan lapsiaan kotiin ja pienentäisi osaltaan kunnan päivähoidon kokonaiskustannuksia ja päiväkotien rakentamispaineita. Jos kuntalisä maksettaisiin jokaisesta alle esiopetusikäisestä lapsesta, houkuttelisi se hoitamaan kaikki lapset kotona. Tästä hyötyisivät kaikki lapsiperheet ja etenkin lapset - tulevaisuutemme. Päivähoitoon saataisiin pienemmät ryhmät ja lasten kotihoito tehtäisiin taloudellisesti mahdolliseksi monelle perheelle. Lisäksi kustannussäästö olisi tuntuva.\nJos kuntalisä lakkautetaan säästösyistä, tulee siitä todellisuudessa lisäkustannuksia. Nyt jo moni vanhempi on hakenut lapselleen hoitopaikkaa siinä pelossa, että kuntalisä lakkautetaan. Monissa kasvavissa kunnissa esim. Vaasassa, Helsingissä, Seinäjoella ja Kotkassa on tehty päinvastoin eli säästösyistä on korotettu kuntalisää.\nEnnen vaaleja moni ehdokas lupasi, että tulee pitämään Kangasala-lisän puolia. Kun todellinen päätöksen hetki tuli, vain keskustalainen lautakunnan jäsen oli valmis jatkamaan Kangasala-lisää. Moni vanhempi on sopinut työpaikallaan hoitovapaan pitämisestä vuoden loppuun asti, eikä töihin monessa tapauksessa voi mennä, ennen kuin on sovittu. Nyt nämä ihmiset ovat jäämässä ilman kuntalisää ja palkkaa. Keskustan valtuustoryhmä lupaa tehdä edelleen töitä kuntalisän puolesta.\nKangasalan Keskustan valtuustoryhmä\nMatti Raulamon muistelmia vuosilta 2005-2008\nNELJÄ RIKASTA VUOTTA ISÄNMAAN ASIALLA\nVuosituhannen vaihtuessa pääsimme vaimoni kanssa eläkkeelle opettajantyöstämme. Muutimme tyttäremme perheen perässä Kangasalan Asemakylästä Sahalahden kirkonkylään. Muutaman vuoden kuluttua Sahalahti liittyi Kangasalan kuntaan ja meistä tuli taas kangasalalaisia. Minua pyydettiin 4 vuotta sitten mukaan Kangasalan Keskustan toimintaan. Houkutteleva erikoistarjous! Heti ensimmäisessä kokouksessani minut, valkopäinen vanhus, valittiin kunnallisjärjestön johtokuntaan.\nAlkoivat elämäni mielenkiintoisimmat vuodet. Pääsin sisältä päin katselemaan, miten rakkaan isänmaamme ja kauniin kotikuntamme asioita hoidetaan. Näin, mitä on suomalainen demokratia eli kansanvalta. Sain tutustua kotikuntani ja koko Suomen viisaisiin päättäjiin. Näin, miten kansan valitsemat luottamushenkilöt hoitavat vastuullisesti yhteisiä asioitamme.\nPuheenjohtajamme Simo Arra järjesti historiapitoisen tupaillan kotiinsa. Sahalahden vanhat asiat tulivat eläviksi historiaa henkivässä kotiympäristössä Simon esi-isän tilikirjan muistiinpanojen kautta.\nJoensuun Puoluekokouksessa 2008 sain olla ihan virallisena kokousedustajana. Sain äänestää esim. puolueen varapuheenjohtajavaalissa. Viikkoa aikaisemmin sain tutustua Tampereella vaalin ehdokkaisiin. Erikoisesti iloitsin siitä, että Keskustanuorten pj. meni läpi.\nNuoria mukaan toimintaan ja vastuun kantamiseen: Eduskuntavaalien alla järjestimme kotiimme eduskuntaehdokkaiden esittelyillan eli Keskustan tupaillan. Pitkienkin matkojen päästä oli iltaan tullut mukaan 4 ehdokasta. Kaikki ehdokkaat tuntuivat sopivilta kansanedustajiksi. Mutta illan kuluessa yksi nousi yli muiden. Kaksi meidän lapsistamme (suurten perheiden isä ja äiti) innostui oikein tosiaan tenttaamaan ehdokkaita. He innostuivat lähtemään mukaan Keskustan toimintaan.\nUrpo lähti mielellään ajamaan talkoilla linja-autoa, jolla veimme täyden lastillisen pirkanmaalaisia tutustumaan Eduskuntaan ja sen toimintaan. Hanna (Holma) taas toimi bussiemäntänämme. Hanna lähti myös oma-aloitteisesti nuorille tarkoitettuun, pitkäkestoiseen politiikkakouluun. Siellä hän innostui kunnallisvaaliehdokkaaksi ja on nyt Kangasalan kunnanvaltuuston uusi jäsen. Hanna opetti meille, että jokainen ääni on vaalissa tärkeä. Jos häntä viimeisenä äänestänyt olisi jäänyt kotiin, ei Hanna olisi mennyt läpi. (Ilman vaimoni taustatyötä ei matka olisi toteutunut.)\nValtuustoryhmämme ja koko valtuutettujen joukkomme nuoreni huomattavasti. Saimme aikaan sukupolvenvaihdoksen. Siitä erikoisesti iloitsen ja jään hyvällä mielellä ”eläkkeelle” kunnallisjärjestön johtokuntatyöstä.\nVielä ”nuorisotyöstämme”: Oli mieltä lämmittävää kuunnella, kun puoluesihteeri Jarmo Korhonen kertoi Kangasalan Nuorisovaltuuston edustajille maamme ja Keskustan historiasta. En ole ennen kuullut niin mielenkiintoista kerrontaa itsenäisyytemme historiasta.\nLopuksi ”sokerit pohjalla”: Suomen Keskustan 100-vuotisjuhlassa Oulussa kesällä 2006.\n(Lomailimme vaimoni kanssa vanhimman poikamme kotona Oulunsalossa.)\nPääjuhla sunnuntaina alkoi juhlajumalanpalveluksella. Oulun tuomiokirkko täynnä kansallispukuisia kokousedustajia. Suuren isänmaallisen juhlan tuntua. Kirkosta torille ryhmittymään lippukulkueeseen. Marssi kaupungin läpi. Simo kantoi meidän lippuamme Pirkanmaan piirin lippulinnassa. Kadunvarret täynnä väkeä. Kaikki piirijoukkueet lauloivat kilpaa oman maakuntansa lauluja. Liput kantajineen jäivät ulos. Me muut ”kiipesimme” jäähallin katsomoon. Halli täyttyi. Soittokunnan marssilaulujen tahdissa ”loppumaton” lippulinna ( kärjessä 100 Suomen lippua) sisään ryhdikkäästi ja reippaasti. Isänmaalliset tunteet alkoivat velloa sisälläni. En ollut ennen kokenut näin juhlavaa. Pääministeri Matti Vanhasen juhlapuheen jälkeen alkoi tunnin mittainen 100-vuotiskavalkaadi. Isänmaamme historian valoisat ja synkän mustat muistot soittaen, laulaen, näytellen, lausuen, tanssien ja valoilla sekä kuvilla höystäen ammattilaisten esittämänä jäi pysyvästi mieleeni. Häpesin itseäni. Eihän suomalainen mies itke! Katsoin varovasti ympärilleni. En nähnyt yksiäkään kuivia silmiä! Vapaussodan tapahtumia toi mieleeni valkoisiin ja punaisiin liehuviin harsoviittoihin pukeutuneiden tanssijoiden liikunta äänineen, savuineen ja värivaloineen. Ne raastoivat sydämeni sopukoista isäni kertomukset Tampereen valtauksesta ja monta päivää kestäneestä perheen asumisesta Aleksanterin kirkossa penkillä ja penkin alla, pelottavista sodan äänistä ja näyistä ympärillä sekä isänisäni ampumisesta Kalevankankaan vankileirillä.\nKuitenkin muutaman hetken kuluttua entiset valkoiset ja punaiset olivat yhdessä puolustamassa rakasta isiemme maata. Ensimmäisen kerran elämässäni en pystynyt laulamaan Maamme-laulua loppuun. On meillä hyvä maa asuttavana. Tämän maan ja kansan puolesta kannattaa taistella ja tehdä työtä!\nMatti Raulamo, Keskustan kunnallisjärjestön vpj. 2007-2008\nKangasalan elinkeinopolitiikkaa aktivoitava\nKangasalan kunnassa työpaikkaomavaraisuus on hieman vajaa 70 %. Näyttää siis siltä, että kunta kyllä vetää asukkaita, mutta ei läheskään samassa suhteessa työllistäviä yrityksiä. Kangasalla on vain kolme yli sata henkilöä työllistävää yritystä. Korkean teknologian ja IT- alan yrityksiä on vähän ja niissä on toistaiseksi melko niukasti työpaikkoja. Kunnassa on eriomaiset edellytykset matkailuelinkeinoille, mutta alan työllistäviä yrityksiä ei näytä kuitenkaan syntyvän.\nTampereen eteläisen ohitustien muuttuessa moottoritieksi, jää Kangasalan logistisesti entistä heikompaan asemaan Tampereen seudulla. On jo nähtävissä, että laajamittaista tavaroiden kuljetusta ja varastointia edellyttävä yritystoiminta sijoittuu 3- tien varteen Pirkkalaan ja Ylöjärvelle. Näiden uhkakuvien edessä Kangasalan kunnan on löydettävä uusia keinoja kehittää kykyään kilpailla uusista, työpaikkoja tarjoavista yrityksistä Tampereen seudulla.\nMaankäyttö- , liikenne- ja elinkeinopolitiikkaa ovat keskeisiä tehtäväaloja Tampereen seudun uudessa seutuhallinnossa. Kangasalan on varottava joutumasta suhteellisen häviäjän asemaan seudullisessa elinkeinopolitiikassa. Kehitteillä olevaan seudulliseen elinkeinoyhtiöön osallistuminen on tarkan harkinnan paikka. Maksajan rooli on siinä varmasti tarjolla, mutta tullaanko maksuille saamaan enemmän vastinetta kuin käyttämällä sama raha kunnan oman elinkeinopolitiikan terävöittämiseen? Seudullisen yhtiön haltuun ei tule missään tapauksessa luovuttaa esim. teolli-suustonttien myyntiä, yritystilasopimusten tekemistä tai muita kunnan omia elinkeinopolitiikan täsmätoimia.\nKangasalan ydinkeskusta on lähtenyt kehittymään ripeästi mm. uimahallin myötä. Kaavaluonnoksissa alueelle on tulossa runsaasti uusia asuin-, liike- ja julkisten palvelujen tiloja. Kunta voi vain rajallisesti rahoittaa alueen uusia rakennushankkeita. Sijoittajien ja rohkeiden yrittäjien saanti hankkeisiin on välttämätöntä, jotta esim. uimahallin ympärille saataisiin majoitus, kokous ym. palveluja.\nValtuuksia, nopeutta ja osaamista ratkaisuihin\nKun yritysten kanssa neuvotellaan, tulee kuntaa edustaa nopeaan päätöksentekoon kykenevät ja riittävät valtuudet omaavat neuvottelijat. Jahkailulla lupaavat yritykset menetetään helposti muihin kuntiin. Tähän asiaan on myös tarkastuslautakunta kiinnittänyt huomiota arviointikertomuksessaan. Kunnan elinkeinotoimi tulee hallinnon uudistamisen myötä järjestää kokonaan uudelleen. Kunta tarvitsee pikaisesti elinkeinojohtajan, jolla on riittävän laajat toimivaltuudet, korkeatasoinen asiantuntemus ja tietysti myös kunnan johdon luottamus ja tuki takanaan. Kunnan elinkeinotoimen yhtiöittämistä tulee vakavasti harkita. Elinkeinotoimen johdon tueksi tarvitaan asiantuntijaelin, ”advisor board”, johon tarvitaan huipputason edustajia teknologian, tuotekehityksen ja liiketoimintaosaamisen eri aloilta. Nykyinen kunnan ja yrittäjien yhteistyöelin ei enää yksistään riitä.\nVisiossaan Kangasala kuvaa itseään kesäpäivän kulttuurikunnaksi. Kuitenkin realistisesti tarkasteltuna nykyisenä ilmaston muutoksen aikakautena kauniita kesäpäiviä on entistä vähemmän ja Lepokodin myötä kulttuurin paras kukoistus on hiipunut. Matkailubisneksen kehittämisessä on osattava yhdistää Kangasalan luonnonkauneus ja paikallisen kulttuurin nykyiset ilmenemismuodot suomalaisten uusia elämyksiä etsiviin vapaa-ajan tarpeisiin. Toista Särkänniemeä tänne ei tarvita mutta mitäpä olisi esim. Heureka-tiedepuiston tapaan järjestetty Fenno-Center Sarsan-Kisarannan alueelle, joka esittelisi Suomen asuttamisen historian, kivikauden ihmisen autenttisen elämän Sarsan uoman varrella sekä suomalaisen elämänmuodon sosiaalisen ja taloudellisen kehityshistorian aina nykypäivään saakka. Entä mitä olisi Silence- Park Laipanmaan sydämessä, jota erityisesti markkinoitaisiin Keski- Eurooppalaisille kiireen rasittamille city- ihmisille. Tämä edellyttäisi kuitenkin Laipanmaan rauhoittamista sotilaslentokoneiden harjoituksilta. Lepokoti voitaisi ehkä uudella konseptilla elvyttää sana- ja kuvataiteilijoiden vetäväksi kohtauspaikaksi. Kirjallisuuden Finlandia-palkinnon rinnalle voitaisi perustaa kirjallisuuden Kangasala-palkinto, joka jaettaisi vuosittain täällä laajasti julkistettavassa tapahtumassa. Kuvataiteilijoille voitaisi perustaa myös oma Kangasala-palkinto.\nKangasalan tulee pyrkiä saamaan osuutensa uusia teknologioita soveltavista yrityksistä, joita perustavat Tampereen seudulla erityisesti Tampereen teknillisen yliopiston tutkijat ja opiskelijat. Kunta voisi elinkeinoyhtiönsä kautta hakeutua pienillä tukipanostuksilla kummiksi lupaaviin uusiin yrityksiin, edellyttäen, että ko .yritykset myöhemmin sijoittuvat Kangasalan kuntaan. Ilkon alueella on jo alku laajenevalle High- tech yrityskylälle, johon esim. tilasopimuksin voidaan saada uusia,\nerityisesti ympäristöalan yrityksiä. Näin kylässä toimivat yritykset saisivat synergiaetuja toisiltaan.\nKunnan tulee kaikin keinoin parantaa logistista asemaansa kiirehtimällä tielaitokseen suuntaan Lahden ja Jyväskylän teiden parantamista sekä Kehä II- väylän rakentamista Ruskosta Lentolaan. Maata uutta teollisuusaluetta varten tulee löytää 9-tien varrelta Ruutanan lähettyviltä. Se voisi pystyä kilpailemaan ainakin joiltakin osin 3- tien kanssa raskaita kuljetuksia tarvitsevan teollisuuden kanssa.\nKangasalankin väestö ikääntyy vääjäämättä ja sen tuo mukanaan kasvavaa kysyntää hoiva- ja hyvinvointipalveluille. Parin seuraavan vuosikymmenen aikana alalle syntyy paljon uusia mikroyrityksiä. Kunnan sosiaalitoimen rooliksi tulee koordinoida omaa ja yrittäjien palvelutuotantoa sekä lainsäädännön edellyttämin tavoin valvoa yksityisen palvelutuotannon laatua.\nTulevilla eläkeläisillä on paitsi halua myöskin varaa ostaa markkinahintaisia hoivapalveluja, joten kunnan ei tulevaisuudessa tarvitse toimia tuottajana likikään kaikissa palvelumuodoissa. Pikonlinnan alueella onkin hyvät edellytykset kehittyä laadukkaaksi ja monipuoliseksi hyvinvointipalvelujen tuottajaksi.\nLuovuus ja ahkeruus kunniaan\nMeillä on täysi syy uskoa Kangasalan elinkeinojen suotuisaan kehitykseen lähivuosina ja vuosikymmeninä. Kunta luo imagoa, puitteita, edellytyksiä elinkeinoelämälle niillä voimavaroilla, mitä lakisääteisten tehtävien hoidon jälkeen käytettäväksi jää. Ideat ovat ilmaisia, niiden joukosta voi löytyä alkuja tulevaisuuden menestysyrityksille. Pääasia on , että luovuus kukoistaa ja ahkeruus on kunniassa Kangasallakin.


H-323 purjevene 1981 - Kuopio - Nettivene\nVene on varusteineen hyväkuntoinen. Niitä on uusittu säännöllisesti, moottori -13, rullattava st-fokka -17, lämmitin -14, akut -17, pohja kunnostettu (4x primeri) -13, läpiviennit uusittu ym.\nVene on helppo purjehtia myös yksin itseskuuttaavan fokan ansiosta. Veneessä on helppokäyttöinen mastonkaatojärjestelmä.\nPituus 9,85 m Maston korkeus 13,80 m\nAutopilotti: Aotohelm 1000\nJääkaappi: Kompressori -08\nKatsastettu: runkokatsastus -2017\nPurje 1: Dacron, Isopurje, 2001\nPurje 2: Dacron, Genoa 1, 2001\n- st-fokka, dacron, 2017\n- Akseli ja potkuri uusittu samalla\nNettivene ID 709963


Biotherm Lait Solaire Hydratant SPF15 aurinkovoide vartalolle ja kasvoille 200 ml | Kemin Kosmetiikka\nBiotherm Lait Solaire Hydratant SPF15 aurinkovoide vartalolle ja kasvoille 200 ml\nAurinkovoide kaikille ihotyypeille, joka suojaa UVA- ja UVB-säteiltä. Sopii käytettäväksi sekä kasvoilla että vartalon iholla. Suojakerroin 15.Kevyt koostumus, joka imeytyy hetkessä. Ei tahraa tai värjää vaatteita. Hylkii vettä, mutta riittävän suojan takaamiseksi voidetta on silti lisätättävä säännöllisesti ja etenkin uimisen jälkeen.


Google osti maagisen sovelluksen: kääntää kameran näkemän tekstin eri kielelle | Mobiili.fi\nMarkus Lehtiniitty | Julkaistu 16.5.2014, klo 23:35\nNäin maagisesti Word Lens toimii: se korvaa kameran näkemän tekstin suoraan käännöksellä\nGoogle on ostanut Word Lens -sovelluksen, joka on tullut tunnetuksi kätevästä käännöstoiminnostaan. Word Lens tarjoaa kameralla kuvattavien tekstien käännöksiä toiselle kielelle reaaliajassa asettaen käännöksen alkuperäisen päälle yltä löytyvän kuvan mukaisesti. Se kuuluu niin sanottujen lisätyn todellisuuden (augmented reality) tähtisovelluksiin. Wall Street Journal on kutsunut sovellusta maagiseksi.\nWord Lensin takana on ollut Quest Visual -yritys, jonka Google hankki. Kauppahintaa ei kerrottu. Word Lens on ollut tarjolla Googlen kehittämän Android-käyttöjärjestelmän ohella myös Applen iPhonelle.\nLisäksi Word Lens on tuonut sovelluksensa myös Googlen Glass-älylaseille, joihin se sopiikin poikkeuksellisen hyvin – Word Lens on yksi esimerkki sovelluksista, jotka laseissa voivat toimia paljon älypuhelinta kätevämmin.\nApplekin on ollut innostunut Word Lensistä ja se oli mukana hiljattain iPhone-mainoksessa.\nWord Lens tulee liittymään osaksi Googlen kielikäännösten tiimiä. Googlella on muun muassa oma tunnettu Google Kääntäjä -palvelunsa, joka nykyisin on integroitu myös suoraan Google Chrome -selaimeen.\nWord Lensistä kiinnostuneille Googlen yrityskauppa on myös miellyttävä: kaupan myötä sovellus ja kielipaketit ovat nyt muuttuneet ilmaiseksi rajoitetuksi ajaksi.\nTulevaisuudessa on toki mahdollista, että Google tulee yhdistämään kielenkäännöspalvelujaan. Word Lensin teknologia voidaan esimerkiksi integroida osaksi Android-käyttöjärjestelmää. Samoin toisin päin kauppa voi tuoda Word Lensiin lisää käännettävissä olevia kieliä, mitä jo Quest Visualin taholta lupailtiinkin.\nToistaiseksi Word Lens tukee englannin kääntöä venäjän, espanjan, ranskan, italian, saksan ja portugalin kielelle tai näiden kielten kääntöä englanniksi.\nWord Lens löytyy Androidille Google Playsta ja iPhonelle App Storesta.\n16.5.2014, klo 23:42\nMeanwhile, back in 2012: http://vimeo.com/51840220 Ei toki ihan sama asia mutta…\n16.5.2014, klo 23:43\nMyös tämä Word Lens juontaa juurensa jo vuodelta 2010, joten uusi sovellus ei toki kyseessä ole.\n17.5.2014, klo 00:02\nKyseinen ominaisuus on löytynyt Windows Phonesta jo varsin kauan sisäänrakennettuna (Bing vision)\n17.5.2014, klo 00:03\nEDIT: Hyvin samankaltainen sovellus siis, ettei kukaan vedä hernettä nenään.\n17.5.2014, klo 13:15\nOttaen huomioon google kääntäjän huonot käännökset niin virheitä tulee ja paljon. Ainakin suomen kielen kanssa\nLue seuraavaksi: Pioneerin Apple CarPlay -autoviihdelaite videoesittelyssä


Neurologista kuntoutusta Fysiokemin kattavissa puitteissa – ”Paikallisuus on ehdottomasti valttikorttimme” - Fysiokemi\nPaikallinen Fysiokemi tarjoaa monipuolisia fysioterapiapalveluita Kemin ydinkeskustassa - yksi näistä ollen neurologinen kuntoutus.\nNeurologinen kuntoutus voi kestää vuosia, kymmeniä tai jopa eliniän. Neurologinen asiakas on pääasiassa henkilö, jolla on ollut syntymästä asti neurologinen sairaus tai on saanut sen myöhemmin elämänsä aikana esimerkiksi tapaturmassa.\nFanni Vilmi ja Katja Enkenberg, Fysiokemin ammattitaitoiset fysioterapeutit, ovat hoitaneet neurologisia asiakkaita jo vuosien ajan. Kuntoutus lähtee liikkeelle etupäässä kuntoutujan tavoitteista, joiden pohjalta fysioterapeutti luo suunnitelman ja kehittää sen ympärille harjoitteet.\n– Fysiokemi Kemin keskustassa tarjoaa mahtavat puitteet erilaisille kuntoutusharjoitteille. Täällä on hyvät tilat, paljon välineistöä sekä asiakkaalla vara valita terapeuttien välillä. Laaja-alainen osaamisrepertuaari on asiakkaan etu, sillä saman katon alta löytyvät niin jalka- kuin lymfaterapeutitkin. Voimme kysyä aina apua kaverilta, kertoo Vilmi avarassa salissa, jossa neurologisten kuntoutujien harjoitteita voidaan myös suorittaa.\n– Paikallisuus on ehdottomasti myös vahvuus. Fysiokemi työllistää paikallisia fysioterapeutteja sekä liikunnanohjaajia. Neurologiset potilaamme pääsevät näin tuttujen kasvojen kanssa toimimaan, toteaa Enkenberg hymyillen.\nFysiokemillä käyneistä neurologisista potilaista suurin osa on nuoria ja aikuisia. Fysioterapeutit tapaavat kerran, kaksi tai kolmekin kertaa viikossa asiakkaan kanssa tunnin tai puolentoista tunnin ajan.\nAluksi fysioterapeutti suunnittelee asiakkaalle harjoitteet kuntoutussuunnitelman pohjalta, mitkä voivat olla kuivaterapiaa, allasterapiaa tai molempia. Harjoitteet voivat tapahtua Fysiokemin tiloissa, asiakkaan kotona tai muissa paikoissa.\n– Jos asiakkaalla on esimerkiksi ongelmia tasapainon kanssa kotona liikkuessaan, pyrimme tekemään harjoitteita, jotka parantaisivat tasapainoa. Jos asiakkaan tavoite on taas kävelyn parantaminen, voimme tehdä tasapainoharjoittelua ja lihasvoiman kasvattamisessa teemme salitreeniä, avaa Vilmi esimerkkiharjoituksia.\nKelan kuntoutussuunnitelmaan liittyy myös eri liikuntamuotojen kokeilu, tarkoittaen käytännössä sitä, että kuntoutuja voi ehdottaa liikuntalajia, jota haluaa testata. Tällöin myös terapeutti lähtee kuntoutujan mukaan nähdäkseen, miten laji sujuu ja auttamaan tarpeiden mukaan.\n– Yksi asiakkaistani käy esimerkiksi ratsastusterapiassa. Hevosesta tuleva lämpö ja liike rentouttaa, lisäten samalla myös hänen hyvinvointiaan, toteaa Enkenberg hymyillen.\nMolemmat fysioterapeutit nauttivat työssään erityisesti ihmiskontakteista ja auttamisesta. Jokainen päivä on fysioterapeutilla erilainen ja haasteet eivät lopu hetkessä.\n– On hienoa päästä kehittämään ja keksimään harjoitteita, sekä miettimään mikä olisi paras vaihtoehto jokaiselle yksilölle, summaavat Enkenberg ja Vilmi.\n– Alan monipuolisuus on suuri rikkaus.\nFysioterapeutti ja lymfaterapeutti syksystä lähtien oleva Katja Enkenberg ja fysioterapeutti Fanni Vilmi hoitavat enimmäkseen neurologisia asiakkaita työssään."Fysiokemi tarjoaa mahtavat puitteet erilaisille kuntoutusharjoitteille”.


Saattamisavustus kaksivuotisessa esiopetuksessa oleville – Avustusta on mahdollista hakea myös erityistapauksissa esi- ja perusopetuksissa olevien lasten koulumatkoihin | Laitilan Sanomat\nSaattamisavustus kaksivuotisessa esiopetuksessa oleville – Avustusta on mahdollista hakea myös erityistapauksissa esi- ja perusopetuksissa olevien lasten koulumatkoihin\nKaksivuotisessa esiopetuksessa olevat lapset ovat myös koulukuljetuksen piirissä. Maksuttoman koulukuljetuksen vaihtoehtona kaupunki tarjoaa oppilaan kuljettamista tai saattamista varten myönnettävää avustusta.\nMikäli huoltaja kuljettaa lapsen tai lapset itse esiopetukseen tai kouluun, hän voi hakea kaupungilta avustusta. Avustus maksetaan aina jälkikäteen, ja sitä varten tulee toimittaa ajopäiväkirja toteutuneista kilometreistä.\nAvustus on tarkoitettu perheille, joiden lapsi ei osallistu esiopetuksen lisäksi täydentävään varhaiskasvatukseen.\n– Lisäksi koulumatka-avustusta voivat hakea myös esi- ja perusopetuksen oppilaiden perheet. Avustus voisi tulla kyseeseen esimerkiksi sellaisessa tilanteessa, jossa huoltajat ovat hakeneet ja lapselle on myönnetty susikuljetus kesken lukukauden eikä noutoa voida aikataulusyistä järjestää lapsen kotipihalle. Tällöin voidaan tarjota vaihtoehtona sitä, että huoltaja tuo lapsensa kyytiinnousupaikalle, sivistysjohtaja Susanne Laaksonen kertoo.\nLaitilan sivistysvaliokunta päivitti Laitilan koulukuljetusopasta koulumatkakorvauksen osalta.\nJos perusopetusta, esiopetusta tai lisäopetusta saavan\noppilaan koulumatka on viittä kilometriä pitempi, oppilaalla on oikeus maksuttomaan kuljetukseen.\nMaksuttomaan kuljetukseen on oikeus myös silloin, kun koulumatka on oppilaan ikä ja muut olosuhteet huomioon ottaen tälle liian vaikea, rasittava tai vaarallinen.\nLeader Ravakka on avannut Yhtene ympäristö -teemahankkeen – Yhdistyksillä on mahdollisuus hakea rahaa pienempiin…


[quote=Make_L post_id=4612 time=1369152910 user_id=145] Olen käyttänyt 3 mm:n hiilikuitutankoa (saa SIL:n myymälästä). Paksumpiakin on tietysti, samoin putkia. Ostin joskus (romukaupasta Karjaalta) 3 mm:n rst-tankoa, mutta en näe metallisessa etuja hiilikuituun nähden. Eri paksuiset tangot ( 3 ja 4 mm) olen istuttanut pultiin, joten ne on helppo vaihtaa sen hetkisen tarpeen mukaan. Hylsyt raketin kyljessä lisäävät ilmanvastusta ja suuremmat enemmän. Jollei raketti ole kovin suuri ja painava, niin ohut sauva on parempi. Jos sauva on pitkä, se "piiskaa" lähdössä. [/quote]\nExpand view Topic review: Ohjainsauva\nby MikaJ » 22 May 2013 08:03:10\nby Make_L » 21 May 2013 18:15:10\nby tt » 21 May 2013 15:35:56\nby MikaJ » 21 May 2013 12:17:03\nOkei no jos vakiomittaista tikkua ei tarvita esim. siksi, että muut haluavat käyttää samaa telinettä, niin sitten vaihdan holkit. Tuo kahden ja puolen euron alumiinitikku on kivan jäykkä. Metrisen sijaan kaksimetrisiäkin oli kaupan, mutta arvelin että mun pienet raketit ehtii lyhyemmälläkin vakautua ja metrinen on kovin paljon helpompi kuljettaa. Isoja varten sitten isojen vehkeet ;)\nby tt » 21 May 2013 11:42:03\nby aapo » 21 May 2013 10:53:32\nby MikaJ » 21 May 2013 08:17:36


Yle vastaa: Yle palvelee vanhempaa ikäpolvea ja hyvin | Vastaukset | Yleisradio | yle.fi\nJulkaistu 15.05.2017 - 12:25 . Päivitetty 19.07.2017 - 15:55\nJulkaisemme Ylestä lehdille lähetettyjä kirjoituksia, vastineita ja oikaisuja. Tämä vastine on julkaistu Aamulehdessä 14.5.2017.\nIlkka Koppinen kysyi mielipidekirjoituksessaan (AL 9.5.), mitä vanhukset saavat Yle-verolla.\nYle on koko kansan Yle ja haluaa monipuolisella tarjonnallaan tavoittaa kaikki suomalaiset, iästä, varallisuudesta ja asuinpaikasta riippumatta. Kaikki suomalaiset saavat Yle-verolla neljä televisiokanavaa kolmella kanavapaikalla, myös teräväpiirtona, kuusi radiokanavaa, digitaalisia radiopalveluja, teksti-tv:n ja kattavat palvelut verkossa, kuten esimerkiksi Yle Areenan ja mobiilipalvelut.\nOn selvää, ettei kaikki Ylen tarjonta miellytä kaikkia eivätkä kaikki sisällöt tavoita aina kaikkia suomalaisia. Tutkimusten mukaan vanhemmat ikäpolvet ovat kuitenkin tyytyväisiä Ylen tarjontaan ja Yle tavoittaakin heidät huomattavasti paremmin kuin nuoret yleisöt. Käytännössä tavoitamme lähes kaikki yli 60-vuotiaat suomalaiset. Näiden mittareiden perusteella iäkkäämpien suomalaisten palvelussa Yle onnistuu siis hyvin.\nMyös Yle Areenaa katsotaan tasaisesti kaikissa ikäryhmissä ja käyttäjien määrä kasvaa jatkuvasti. Areena on siis löytänyt ystäviä niin nuorissa kuin vanhemmissakin ikäryhmissä. Valitettavasti perinteisen television ohjelma-ajan puitteissa on täysin mahdotonta esittää kaikkea verkkopalvelu Yle Areenasta löytyvää sisältöä. Ja esimerkiksi kirjoittajan mainitsemat vanhat draama- ja viihdesarjat julkaistaan vain verkossa siksi, että tästä verkkojulkaisemisesta on sopimus tekijöitä edustavien järjestöjen kanssa.\nKirjoittajan huoli ihmisten digitaidoista on ymmärrettävä ja laajempi yhteiskunnallinen kysymys. Yle haluaa omalta osaltaan tukea suomalaisia oppimaan näitä uusia kansalaistaitoja tarjoamalla mielenkiintoisia, suomalaisia sisältöjä ja helposti käytettäviä palveluja myös verkossa.\nYlen strategiajohtajan mukaan Yle ei unohda senioreita.\nEtelä-Suomen Sanomien, Karjalaisen, Keskisuomalaisen ja Savon Sanomien kolumnissa arvellaan, että Yle unohtaa strategiassaan vanhukset. Gunilla Ohls vastaa, että ei unohda.\nVäsymystä, vaeltelua, vetäytymistä. Pirteä ja aktiivinen mummo muuttui lyhyessä ajassa hiljaiseksi ja voipuneeksi. Askel ei enää kantanut postilaatikolle ja uupumus veti kävelylenkin sijaan sänkyyn pötköttelemään. Sängystä tytär äitinsä löysikin, kun puhelimeen ei enää vastattu.


Anne Huotari: Kohtaanto-ongelman kuilu – Kansan Uutiset\nOman elämän hallinta ja tunne siitä, että omilla valinnoilla on merkitystä, vaikuttavat voimakkaasti siihen, miten turvalliseksi tai turvattomaksi ihminen tuntee olonsa. Nykyisin ammatillinen koulutus ei turvaa enää työtä, mutta se on kuitenkin välttämätön työn saamisen kannalta. Toki nyt pulpahtelee esiin ammatteja, kuten tubettaja tai nettipelaaja, joilla saattaa hyvällä lykyllä onnistua tienaamaan elantonsa, mutta niihin liittyy suuria riskitekijöitä.\nTyömarkkinat ovat huonontuneet entisestään sitten professori Juha Siltalan Työelämän huonontumisen lyhyt historia -kirjan. Siltalan uusi kirja Keskiluokan nousu, lasku ja pelot kuvaa hyvin taloudellisen epävarmuuden ihmisissä aiheuttamaa pelkoa. Työelämästä putoaa koko ajan ihmisiä turvaverkon väleihin, joista on vaikea kammeta itseään takaisin.\nKuilu työnantajien vaatimusten ja vasta koulutuksen saaneen tai työnsä menettäneen välillä – puhumattakaan kouluttamattomasta nuoresta –, on syventynyt entisestään. Yhä enemmän on merkitystä sillä, onko itsellä tai vanhemmilla suhteita, joiden kautta voi päästä näyttämään osaamistaan.\nKuilu työnantajien vaatimusten ja työnhakijoiden välillä on syventynyt.\nKenen tehtävä ja vastuu olisi kaventaa kuilua? Työnantajia ei kiinnosta enää täydennyskouluttaa työntekijöitä omiin tarpeisiinsa, vaan työvoimapulasta valittavat odottavat, että kokeneita ja ammattitaitonsa uusineita työhakijoita on ovella odottamassa pitkä liuta. Vastavalmistunut ei pääse mihinkään töihin ilman työkokemusta. Valtiota ei kiinnosta antaa työkokemusta, sillä työvoimapolitiikan rahoitusta on koko ajan leikattu. Kunnat tuskailevat pitkäaikaistyöttömyydestä maksettavien työttömyyssakkojensa kanssa. Vaikka viralliset tilastot näyttävät pitkäaikaistyöttömyyden vähentyneen, kuntien Kelan maksuosuudet vain kasvavat. Tänä vuonna Oulun kaupunki tulee maksamaan työttömyyssakkoa yli 25 miljoonaa euroa eli kaksi miljoonaa enemmän kuin viime vuonna.\nOlemme siis pahassa kohtaanto-ongelmassa, joka ei tunnu olevan kenenkään vastuulla. Hallitus keksi arvojensa mukaiseksi ratkaisuksi työkykyisen työnhakijan rankaisemisen ilmaisilla ja liian pitkään kestävillä työnäytöillä. Valitettavasti ne vain lisäävät ongelmia. Eihän työnantajan kannata enää palkata työntekijää, kun oven takana on odottamassa rivi ilmaista työvoimaa. Kohtaanto-ongelman vastuun raskas viitta näyttää jäävän yksin työnhakijan harteille.


Kolumni: Tarvitsemme virtaa verenkiertoon ja liikettä lihaksiin – Kannustan kuntia panostamaan ulkoliikuntapaikkoihin – Hämeen Sanomat\n14.12.2020 14:00 Päivitetty 14.12.2020 14:16 Seppo Rehunen\nKorona vähentää arjen liikkumista. Työtä tehdään kotona, vierailut ja lomamatkat ovat harvassa, kulttuuri- ja muut harrastukset vähissä ja sisäliikunta käytännössä kielletty. Mitä tilalle?\nUlkoliikunta on vastaisku sisällä olemiselle. Kieltojen ja suositusten oheen kaipaan päättäjiltä ja terveysviranomaisilta kehotusta tai käskyä nousta ylös, astua ulos ja lähteä liikkeelle. Emme tarvitse lukkoja ja kieltoja ulkoliikuntapaikoille; tarvitsemme virtaa verenkiertoon ja liikettä lihaksiin!\nPelkään koronan vaikutusten jäävän osin pysyviksi ja kannustan kuntia panostamaan ulkoliikunnan ympärivuotisiin olosuhteisiin. Hämeenlinnassa parantamista kaipaavat kaikki kantakaupungin ulkoliikunnan helmet eli Aulanko, Vanajan rantareitti ja Ahveniston ulkoliikuntapuisto.\nAulangolle korona on tuonut perheitä ja aikuisia liikkumaan. Kiipeilypuistossa on jonotettukin, maastopyöräilyn suosio kasvaa, golf on erinomaista ulkoliikuntaa eikä ratsastustallin ja kylpylän houkuttavuutta sovi väheksyä.\nLuontoliikuntakeskus on Aulangolle mahdollisuus. Alueella on luontoaarteita ja -harvinaisuuksia, joiden markkinointi kaipaa tehostamista. Toivon myös alueen polkujen lahoamispisteessä olevien opaskylttien uudistamista niin, että minäkin osaan karhuluolalle eksymättä.\nVanajan rantareitin suosio on korona-aikana entisestään kasvanut. Kaksikymmentävuotias reitti sai lopultakin kesäkahvilat Linnanpuistoon ja Vaakunan rantaan, mutta lisää mahtuu. Rautatien puoleinen reitti on ulokkeineen, kuntoilulaitteineen, uimarantoineen, grillipaikkoineen, niittyistutuksineen ja pitkospuineen todellinen ylpeyden aihe.\nKehittämistä kaipaa reitin länsipuoli, jossa yhteys veteen on olematon. Tyylikkäät ulokkeet ja laiturit toisivat houkuttavuutta ja lisäisivät viihtyvyyttä. Kun kelluvaa kahvilaa ei kuulu etelärannalle niin miltä tuntuisi pikkupurtavaa tarjoava laiva puistossa olevan kivilaiturin päässä? Asiakkaita riittää.\nAhveniston kehittäminen on keskittynyt Ahveniston järven ympäristöön. Maauimala on kunnostettu, yksityinen kiipeilypuisto rakennettu ja kuntoportaat tehty kaupungin ja talkoolaisten yhteistyöllä. Kahvilakin on ja alueen vilkas käyttö kertoo, että kehittämisessä on onnistuttu.\nHarjun moottoriradan puolen on annettu rappeutua rauhassa. Moottoriurheilussa Iitin Kymi-Ringin valmistuminen antanee tilaisuuden kesäkäytön monipuolistamiseen. Esimerkiksi pyöräily eri muodoissaan sekä rullahiihto ammunnan kanssa tai ilman ovat lajeja, joiden harrastamiseen rata ympäristöineen tarjoaa pikkuparannuksin poikkeuksellisen hyvät harjoitus- ja kilpailuolosuhteet.\nTalvikäytössä moottoriradan alue on astumassa nykyaikaan. Ensimmäisiä latuja ollaan avaamassa ja tulevan talven aikana tykitetään lunta myös varastoon ensi vuoden syksyä varten. Näyttää myös siltä, että ampumahiihtäjien ahkera arvokilpailujen järjestäminen on tarttumassa maastohiihdonkin talkoolaisiin. Unelmana on puoli miljoonaa suomalaista katsomassa suoraa televisiolähetystä Hämeenlinnassa järjestettävistä hiihtokilpailuista vuonna 2024, kun Hämeenlinnan Hiihtoseura täyttää 100 vuotta.\nAsiasanatAhvenisto aulanko kolumni koronavirus Liikunta Rantareitti Seppo Rehunen


helmikuu | 2013 | Astan tekstiilikuvat\nPosted by astasalminen under ompelu, tuunaus, Venlalle ompeluksia | Avainsanat: ompelu, ompelukset, tytön vaatteita |\nPitkästä aikaa tuli ommeltua.\nOli jälleen aika tehdä kirjallisia töitä eli tällä kertaa vuorossa vuosi ALV-ilmoituksen tekoa. Kirjanpitokin oli ihan rempallaan. Sitä aloittelin viikko sitten mutta kaikki muu duuni olisi paljon mukavampaa ja aloitin sitten kirjanpitoa välttäkseni ompelemaan. Sitä on ollut tarkoitukseni tehdä jo pitemmän ajan mutta muut työt ovat menneet edelle.\nKirjanpito ei kiinnostanut ja eikun ompelemaan siihen lomaan. Syntyi neljä paitaa Venlalle ja Lotalle, kolme mekko/tunikaa itselleni. Kun alkuun pääsi kaavoituksessa ja homma oli hallussa, jälkeä syntyi. Ai kun oli mukavaa saada ompelemassa nopeasti valmista. Toisin kuin menneellä viikolla kun aloitin veistosten tekoa eli tietysti niitä sarvia ja muita sarvipäitä.\nOlin joku aika sitten huomannut Marimekolla kauris-kankaan – ei tosin sarvipäistä mutta suloinen kuitenkin ja ihan minun värisenikin.\nToinen turkoosikangas oli jersey-neulosta ja siihen yksiväriseen aplikoin poron. ´Kyllä on helppoa ja kätevää tuo liimaharson käyttö näissä neuloksissakin.\nKangasvarastoni on sellainen että aina inspiraation iskiessä löytyy joka lähtöön materiat.\nIhana kirahvi kangas oli uutta ja siitä piti saada\nVenlalle sekä Lotalle samanlaiset paidat. Venla ei\npidä mekkoja eskarissa, tein sitten vähän pidemmän paidan ja Lotta taasen käyttää mekkoja (ei taida vielä kieltäytyä ), tein sitten mekon.\nNämä kolme paitaa on kirpparilta ostettuja ja uudelleen kuositettu Venlalle. Kelpaakohan ?\nKirjanpito ja ALV-ilmoituskin valmistui juuri ja pääsin päivittämään blogiani pitkästä aikaa.\nVielä kuvaa meenneen viikon parista työstä. Olen niin panttereiden lumoissa kun pitkästä, pitkästä aikaa Leena Luostarinen on laittanut Helsinkiin näyttelyn upeista töistään.\nTein sitten niiden innoittamana oman pantterin sarvipäisenä.’\n”Panttei, jolla kasvaa sarvet”, pastelliliidut, musta pariisinpaperi\nPaperiveistoksista lisää joskus myöhemmin. Tässä on tarkoituksena tehdä oikea tuoli uudelleen oikeaksi tuoliksi ja se kestää sen tekeminen.


Vammat ja puremat 30.12.2020 - Teksti: Outi Hamara // Kuva: Nelli Ahosola\nLievää aivotärähdystä voi hoitaa kotioloissa, mutta paikalle tarvitaan joku, joka seuraa tärähdyksen saanutta ja hänen tilaansa.\nAivotärähdys on iskun aiheuttama lievä aivojen toiminnan häiriö, josta toipuminen käy yleensä kotioloissa. Tilaan ei liity tajuttomuutta, eikä ihminen menetä muistiaan yli kymmeneksi minuutiksi tai kouristele. Pienikin hetki tajuttomana, korkea ikä, verenvuototaipumus tai verenhyytymislääkkeet vaativat aina lääkärin arvion.\n1 — Aivotärähdyksen saanutta täytyy vahtia\nLievän aivotärähdyksen saaneelta tarkistetaan tunnin välein, että ajan ja paikan taju on tallella. Potilas tulee herättää vielä yöllä pari kertaa. Yksin olevan on hakeuduttava lääkäriin, mikäli tapahtumista ei ole selkeää muistikuvaa. Sairaalaan on mentävä, jos potilaalla on vaikeuksia pysytellä tajuissaan tai ymmärtää puhetta tai tekstiä, tunnon, näön tai kuulon menetystä, heikkoutta tai verenvuotoa korvasta. Sairaalaseurantaa tarvitsevat aina lapset, joiden voinnissa tapahtuu jotain poikkeavaa, vahvasti päihtyneet sekä ne oireettomat, jotka ovat saaneet suuren iskun päähänsä.\n2 — Särkylääke helpottaa oloa\nLieviin oireisiin voi kuulua päänsärkyä, pahoinvointia, huimausta, muistin epävarmuutta, lievää ja lyhytkestoista sekavuutta sekä väsymystä. Särkyyn voi tarvittaessa käyttää reseptivapaita särkylääkkeitä.\n3 — Lepo tekee hyvää\nTarvittavan levon pituus riippuu aivotärähdyksen voimasta. Toipumisaikana tulee välttää aivojen kuormittamista – fyysinen rasitus, kirkkaat valot, näyttöruudut ja lukeminen hidastavat palautumista. Myös alkoholia kannattaa välttää seuraavina päivinä. Oireet helpottavat usein jo muutamassa tunnissa. Jos näin ei käy ja vielä kahden viikon jälkeen ilmenee sekavuutta, tasapainovaikeuksia, uneliaisuutta, voimakasta oksentelua tai päänsärkyä, on syytä hakeutua hoitoon.\nNäin apteekki auttaa: Tilapäiseen särkyyn\nSärky- ja kuumetilojen kuten hermo- ja lihassäryn sekä päänsäryn hoitoon. Aikuisille 1–2 tablettia korkeintaan kolme kertaa vuorokaudessa. Vaikuttava aine parasetamoli.\nPanadol Novum 500 mg*, 30 tabl. 7,93 e.\n*PANADOL NOVUM 500 mg tabletti, kalvopäällysteinen:\nSärky- ja kuumetilojen oireenmukaiseen hoitoon. Aikuisille 1–2 tablettia korkeintaan 3 kertaa vuorokaudessa.\nParasetamolin annos lapsille on 15 mg/painokilo korkeintaan 3 kertaa\nvuorokaudessa. Alle 6-vuotiaille lapsille ja jatkuvaan käyttöön vain lääkärin\nTabletteja ei saa ottaa useammin kuin 4 tunnin välein. Annosteluohjeita ei saa ylittää.\nJatkuvaan käyttöön vain lääkärin ohjeen mukaan. Ei saa käyttää, jos sinulla on\nfenyyliketonuria (Panadol Hot) tai jos olet allerginen parasetamolille tai valmisteiden\napuaineille. Sisältää parasetamolia. Käytä varoen, sillä liiallinen käyttö aiheuttaa\nhaittaa maksalle. Muita parasetamolia sisältäviä valmisteita tai muita särkylääkkeitä\nei saa käyttää samanaikaisesti. Jotkut tuotteet saattavat sisältää natriumia, makeutusaineita\ntai atsoväriaineita, jotka käyvät ilmi pakkausselosteesta. Panadol-valmisteita\nvoi käyttää raskauden ja imetyksen aikana. Sinun tulisi käyttää mahdollisimman\npientä annosta, joka vähentää kipua ja/tai kuumetta ja käyttää sitä mahdollisimman\nlyhyen aikaa. Ei saa käyttää, jos sinulla on fenyyliketonuria (Panadol Hot) tai jos olet\nallerginen parasetamolille tai valmisteiden apuaineille. Sisältää parasetamolia. Käytä\nvaroen, sillä liiallinen käyttö aiheuttaa haittaa maksalle. Muita parasetamolia sisältäviä\nvalmisteita tai muita särkylääkkeitä ei saa käyttää samanaikaisesti. Jotkut tuotteet\nsaattavat sisältää natriumia, makeutusaineita tai atsoväriaineita, jotka käyvät ilmi\npakkausselosteesta. Panadol-valmisteita voi käyttää raskauden ja imetyksen aikana.\nSinun tulisi käyttää mahdollisimman pientä annosta, joka vähentää kipua ja/tai kuumetta\nja käyttää sitä mahdollisimman lyhyen aikaa. Itsehoitolääkkeitä. Lue pakkausseloste.\nValmisteyhteenvetolyhennelmä 14.9.2018. Perustuu 16.4.2020 päivättyihin Panadol\nNovumin 08.07.2020 päivättyyn valmisteyhteenvetoon.\nTavaramerkki on GSK-konsernin omistama tai sille lisensoitu. ©2020 GSK-konserni\ntai lisenssinhaltija. 09/2020, PM-FI-PAN-20-00036


Asunnon vaihtaminen - Lumo\nEtusivu Vuokra-asunnot Asunnon vaihtaminen\nVuokraa uusi koti kätevästi Lumo-verkkokaupasta tai jätä asunnon vaihtohakemus. Voit myös ottaa yhteyttä asiakaspalveluumme ja keskustella sinulle sopivasta uudesta kodista.\nTutustu laajaan asuntotarjontaamme Lumo.fi-palvelun asuntohaussa ja valitse suosikkitalosi. Voit jättää asuntohaun kautta vaihtohakemuksen.\nOsassa kohteissamme on varallisuusrajat, lisää tietoa asukasvalinnasta näissä taloissa löydät Tietoa asunnon vuokraamisesta -sivulta.\nJos haluat omatoimisesti etsiä ja vaihtaa asuntoa toisen asukkaan kanssa, voit jättää asunnonvaihtoilmoituksen asunnonvaihtopörssiin. Kun ilmoitus on tarkistettu, se julkaistaan asunnonvaihtopörssissä. Ilmoitus on voimassa kolme kuukautta julkaisemisesta.


Steamin vuoden ensimmäinen peliale on täällä, mutta vain muutaman päivän ajan - Muropaketti.com\n24.01.2020 08:52 | Muropaketin toimitus\nSteamin pelikaupassa alkoi Kiinalaisen uudenvuoden ale, jossa pelejä irtoaa todella huokeaan hintaan.\nSteamissa käynnistyi eilen vuoden ensimmäisen suuri alennusmyynti, jossa pelejä irtoaa todellakin pilkkahintaan. Esimerkiksi ylistetty toimintaroolipeli The Witcher 3: Wild Hunt kustantaa nyt vain 8,99 euroa ja Hellblade: Senua’s Sacrificenkin voi napata omakseen 10,19 eurolla.\nMukana on myös tuoreita julkaisuja, kuten viime vuoden kehuttu roolipeli Disco Elysium, seikkailupeli Star Wars Jedi: Fallen Order, sekä Dark Souls -tekijöiden palkittu toimintarope Sekiro: Shadows Die Twice.\nKaikki pelitarjoukset näet Steamista, ja alennusmyynti jatkuu aina 27. tammikuuta kello 20.00 asti. Kirjautumalla palveluun päivittäin alennusmyynnin aikana voi myös napata alennussivulta neljä ”keisarin lahjaa”, jotka voivat todistettavasti olla ainakin poletteja, joilla voi sitten lunastaa sisältöä Steamissa.


Banaaninen omppupiiras | Ripaus Pinjaa\nKuulitte oikein baananinen omppupiiras! Olin viime viikolla ostanut siwasta ison säkillisen omenia, sillä siellä on Huihai-miten halpaa viikot menossa. Kyllästyin omena välipaloihin tänään ja halusin tehdä lopuista omenista jotain, en vain tiennyt että mitä. Jälkiruoka ihmisiä kun olen niin tottakai hetken pähkäilyn jälkeen päätin tehdä sitten omppupiirakkaa.\nMulla oli pari banaania ja olin joskus lukenut banaani piiraspohjasta, päätin siis tehdä vähän erikoisemman omenapiiraan. Tää onnistu tosi hyvin, maku on aivan mieletön ja pohja tosi pehmeä! Aion käyttää tätä piiraspohja reseptiä jatkossakin, täytteeksi pitää keksiä kyllä sitten jotain uutta ;)\nOmenia (Itselläni meni 4kpl pieniä omppuja)\nSekoita pohjan ainekset keskenään kulhossa, kunnes taikina on tasaista.\nVoitele piirakkavuoka voilla ja kaada taikina vuokaan.\nPilko omenat ohuiksi siivuiksi. Lue seuraava vaihe tai skippaa ja rupea asettelemaan omenia taikinan päälle.\nSeuraavaksi laitoin omenat pannulle voin ja sokerin kera, että ne vähän karamellisoituisivat. Kun omenat olivat hiukan ruskistuneita ja niihin oli tullut makeutta, laitoin pannun syrjään, että omenat jäähtyisivät niin, että niitä pystyy sormin koskettamaan.\nJa vasta tämän jälkeen minä rupesin asettelemaan omppuja pohjan päälle.\nLaita piirakka uuniin 30minuutiksi.\nVinkki! Tarjoile vaniljakastikkeen tai maitorahkan kera.


Nais- ja sukupuolentutkimuksen perus- ja aineopinnot (25op + 35op) | Kasvatustieteiden tiedekunta\nNais- ja sukupuolentutkimuksen perus- ja aineopinnot (25op + 35op)\nOppiaineen lähtökohtana on ollut naisten historiallisen, kulttuurisen ja yhteiskunnallisen aseman tutkiminen ja opiskelu, mutta vähitellen kysymyksenasettelut ovat laajentuneet, mikä näkyy myös oppiaineen nimessä: Naistutkimus -nimestä on siirrytty nimeen Nais- ja sukupuolentutkimus. Asioiden tarkastelussa pyritään intersektionaa-lisuuteen, eli ottamaan huomioon esimerkiksi sukupuolen, seksuaalisuuden, etnisyyden, luokan, iän, vammaisuuden ja muiden tekijöiden moninainen saman- ja eriaikainen merkityksellistyminen ihmisten arjessa.\nNais- ja sukupuolentutkimus sivuaineen opiskeluoikeus on kaikilla läsnä olevaksi ilmoittautuneilla Oulun yliopiston opiskelijoilla. Opiskelun voi aloittaa ilmoittautumalla opintojaksoille.\nSivuaineopintojen vastuuhenkilö on Vappu Sunnari.\nNais- ja sukupuolentutkimuksen tarkempi kuvaus opintojaksoineen löytyy WebOodista, Kasvatustieteiden tiedekunnan sivuaineoppaasta sekä Nais- ja sukupuolentutkimuksen nettisivuilta


Hellepäivä Haltiassa – Isyyspakkaus | Lily\n28.8.2015 Tommi K\nTerveisiä täältä Ruuhka-Suomesta!\nTarkemmin sanottuna Espoosta, Suomen toiseksi suurimmasta kaupungista, joka tunnetaan myös useiden korkean teknologian yritysten kotipaikkana.\nTodella, pääkaupunkiseudulla on myös toinen puoli, joka jää monelta – myös paikallisilta asukkailta – usein huomaamatta: luonto.\nKuinka moni edes tietää, että pääkaupunkiseudulla on peräti kaksi kansallispuistoa, Sipoonkorpi ja Nuuksio? Sipoonkorpi Vantaan, Helsingin ja Sipoon mailla ja Nuuksio Espoossa.\nNiin, enpä ollut itsekään koskaan käynyt kummassakaan. Olen kyllä harkinnut retkeä Nuuksioon, mutta sain sen aikaiseksi vasta, kun minut sinne varta vasten pyydettiin vierailemaan. Ja aivan tarkalleen ottaen vierailun pääkohde oli Suomen Luontokeskus Haltia (Nuuksiontie 84, Espoo) Nuuksion pitkäjärven rannalla.\nHaltia on moderni ja palkittu Suomen luontoa ja erityisesti kansallispuistoja esittelevä museo Nuuksion sydämessä. Valitsimme vierailumme ajankohdaksi viime sunnuntain, joka oli yksi kesän kuumimmista päivistä, ja hellerajakin taisi juuri ja juuri rikkoutua.\nNuuksioon pääsee hyvin helposti myös julkisella liikenteellä. Matkaan on varattava Helsingin keskustasta noin tunti. S-, U-, L- ja E-junat vievät Espoon keskukseen noin puolessa tunnissa, ja Nuuksioon vievä bussi 85A lähtee suoraan asemalaiturin vierestä. Tarkat aikataulut kannattaa katsoa HSL:n Reittioppaasta.\nPysäkki, jolla tulee jäädä pois on nimeltään Solvalla, mutta luontokeskuksen kyllä tunnistaa, kun bussi lähestyy sitä. HSL:llä on muuten myös kätevä mobiiliapplikaatio Reitti GPS, jolla on hyvin helppo hakea reittejä ja seurata, milloin jäädä pois. Muista myös, että lastenvaunujen ja -rattaiden kanssa matkustat ilmaiseksi koko HSL-alueella.\nNuuksiossa ja luontokeskuksessa vierailevan kannattaa ehdottomasti käyttää hyväkseen Haltian ravintolaa.\nPäivittäin tarjottava Luonto lautaselle -buffetlounas maksaa aikuisille 16 euroa, ja se sisältää mm. kotimaisia luomujuureksia, lihaa ja kalaa villiyrteillä maustettuna. Lounasajan ulkopuolella tarjolla on iltamenu, ja ravintolasta saa myös viiniä ja olutta. Ravintolasta aukeaa näköala Nuuksion pitkäjärvelle, ja kauniilla säällä voi ruokailla ja ihastella näköalaa myös ulkoterassilla.\nHaltian ympäristössä on kävelyreittejä, joista Maahisenkierrokseksi nimetty parin kilometrin mittainen polku sopii myös rattaiden – ja jopa pyörätuolin – kanssa liikkuville. Se sopi meille hyvin, sillä lounaan jälkeen tyttö oli aivan valmis ottamaan pienet unet rattaissa.\nNiiden aikana kävelimme hiljakseen pitkin polkua ja Rouva kävi tutkimassa sieni- ja marjasatoa. Sieniä ei käytännössä ollut, mutta mustikoita oli sen sijaan hyvin runsaasti.\nVaikka olin sanonut Rouvalle, että hän ottaisi mukaan jonkin rasian, johon kerätä marjoja, hän ei uskonut, että niitä todella löytyisi. Rasiaa ei siis ollut, mutta onneksi koiran omistajalla on lähes aina taskussaan Hauska-pusseja.\nRouva sai lopulta mukaansa pari litraa mustikoita, ja hän oli aivan ihmeissään, että jopa aivan tämän polun vieressä oli kohtia, joista marjoja ei ollut kerätty lainkaan.\nTyttökin heräsi sopivasti ja pääsi katsomaan tämän reitin kohokohtaa, eli tämän postauksen ensimmäisissä kuvissakin näkyvää näköalaa. Hän oli kuitenkin vaikuttuneempi kaikista niistä kivistä ja kepeistä, joita matkan varrella tuli vastaan.\nLuontokeskukseen palattuamme oli kahviaika, ja ah, tarjolla oli juuri paistettuja munkkeja!\nMuseossa ihmettelimme tytön kanssa talvitunnelia ja sen eläimiä, videonäytöistä tehtyä koskea ja virtaa ja lähes oikeaa karhua, joka oli aika tosi jännittävä.\nItselleni suurin elämys oli pääkaupungin luontoa esittelevä video- ja ääniteos Viherkehä.\nVaihtuvassa näyttelyssä teemana oli se, mikä vetää ihmisiä luontoon ja mitä he siellä tekevät.\nNyt kun osaamme tien tänne, tulemme toistekin. Rouva suunnitteli jo uutta retkeä sienten perässä, ja kyllä minäkin mukaan voin lähteä, ainakin syömään Haltian ravintolaan!\nJa jonain päivänä, kun tyttö on vähän isompi, lähdemme ehdottomasti jollekin pidemmälle kävelyretkelle syvemmälle Nuuksioon!\nSuomen luontokeskus Haltia avoinna kesäkaudella 30.9.2015 saakka päivittäin klo 9:30 – 19. Liput aikuisilta 10 €, lapsilta (7-vuotiaat ja vanhemmat) 5 €, alle 7-vuotiaille ilmainen.\nTarkista aukioloajat täältä: http://www.haltia.com/vieraile-haltiassa/aukioloajat-ja-paasyliput/\nAvainsanat: Espoo, Haltia\nKiitos vinkistä! Vietettiin viime sunnuntaina ihana iltapäivä Haltiassa. Kierrettiin tuo samainen reitti ja syötiin hyvä lounas. Suosittelen!\nSiis todellakin samana päivänä käytiin Haltiassa! Ja siellähän sun kuvissa näkyy mun selkä ja Jari edestäpäin 🙂 Sitäpaisti muistan teidät tai oikeastaan vaimosi, sillä kiinnitin huomiota hänen kauniiseen kampaukseensa. Sulla on tässä blogissa ihanat kuvat. En koskaan tohdi laittaa noin paljon! Ehkäpä pitäisi, noita oli kivaa katsoa.\nHanna Apu-blogista 😀


Kudoslaki voimaan vielä ennen joulua? - Munuais- ja maksaliitto\nKudoslaki voimaan vielä ennen joulua?\nKudoslain muutos on edennyt valiokunnan käsittelyyn. Varovaisten arvioiden mukaan laki voitaisiin käsitellä eduskunnassa vielä tämän vuoden aikana. Lakimuutoksen jälkeen, munuaisen voisi luovuttaa myös kaukaisempi läheinen.\nSuomessa noin 450 ihmistä odottaa tällä hetkellä pääsyä munuaisensiirtoleikkaukseen. Viime vuonna uuden munuaisen sai 240 ihmistä. Sopivan munuaisen löytyminen aivokuolleelta luovuttajalta kestää keskimäärin puolitoista vuotta, mutta moni joutuu odottamaan pidempään. Siirrettävistä elimistä on jatkuva pula. Monissa maissa on munuaissiirtojen kokonaismäärää voitu kasvattaa lisäämällä siirtoja eläviltä luovuttajilta. Suomessa elävältä luovuttajalta tehtyjen munuaisensiirtojen määrä on Pohjoismaiden pienin.\nMunuais- ja maksaliitto, elinsiirtolääkärit ja erikoislääkäri kansanedustaja Sari Tanus (kd) ovat vaatineet lain muutosta niin, että munuaisen voisi luovuttaa myös esimerkiksi täti, serkku tai jopa hyvä ystävä. Eduskunnassa on aiheesta tehty kirjallisia kysymyksiä ja kirjelmiä ministereille sekä puhutettu ministereitä kyselytunneilla. Asiantuntijat ovat tehneet työtä kansallisessa elinsiirtotyöryhmässä ja pyrkineet saamaan apua kansainvälisestä yhteistyöstä. Liitto on tuonut epäkohtaa esille julkisuudessa.\nSari Tanus teki lakialoitteen kudoslain muutoksesta jo kesällä 2016. Aloitteen allekirjoitti 116 kansanedustajaa. Tämän vuoden alussa hallitus antoi esityksen uudesta kudoslaista eduskunnalle. Lain piti tulla voimaan elokuun alusta. Lain käsittely jäi kuitenkin sote-uudistuksen jalkoihin.\nKeskiviikkona hallituksen antama lakiesitys eteni viimein sosiaali- ja terveysvaliokunnan käsittelyyn. Lautakunta kutsui myös Munuais- ja maksaliiton toiminnanjohtajan kuultavaksi.\nLiitto toteaa kirjallisessa lausunnossaan, että munuaissiirtoa tarvitsevat ovat tulleet tietoisemmiksi elävän luovutuksen mahdollisuudesta. Kuitenkin useissa tapauksissa on vastaan tullut lainsäädännön asettamat rajoitukset, eikä Valvira ole voinut myöntää lupaa munuaisen luovutukseen. Luovutuksen on estänyt se, että luovuttajaksi soveltuva läheinen ei ole asunut samassa taloudessa.\nMunuaisensiirtoon elävältä luovuttajalta liittyy eettisiä kysymyksiä. Luovutuksen tulee perustua aina vapaaehtoisuuteen, eikä siihen saa liittyä minkäänlaista painostusta tai taloudellisen edun tavoittelua. Esityksessä tämän toteutuminen on pyritty varmistamaan mainitsemalla se erikseen säännöksessä. Kussakin tapauksessa tulee arvioida luovuttajalle mahdollisesti aiheutuvia lyhyt- tai pitkäaikaishaittoja. Toisaalta on tarkasteltava, mitä haittaa luovuttajalle aiheutetaan, jos luovutusmahdollisuus kielletään. Munuaisen luovutus on huolellisesti tutkitulle luovuttajalle turvallinen toimenpide.\nLiitto katsoo, että jokainen elinsiirto tuo säästöä terveydenhuollolle ja parantaa sairastuneen elämänlaatua ja työkykyä, mikä on tärkeää sekä yksilölle että yhteiskunnalle. Elinsiirto mahdollistaa palaamisen opintoihin ja työelämään. Aivokuolleiden luovuttajien tehokkaamman tunnistamisen ohella nyt käsillä oleva lakimuutosesitys on välttämätön askel pyrittäessä lisäämään elinsiirtojen määrää.\nSari Tanus arvelee, että lakialoite käsiteltäisiin valiokunnassa ja se äänestettäisiin voimaan istuntosalissa vielä ennen joulua.